Kutubxona - Nodirabegim Ibrohimova. Oq devor (hikoya) / Kiril\nSiz shu sahifadasiz: Nodirabegim Ibrohimova. Oq devor (hikoya) / Kiril\nМуаллиф Нодирабегим Иброҳимова\nАсар номи Оқ девор (ҳикоя)\n- Нодирабегим Иброҳимова\nОқ девор (ҳикоя)\nДарсдан шошиб чиқдим. Ана холос, ёмғир беаёв қуйяпти-ку. Аксига олиб бугун бир кўргазма ташкилотчилари билан суҳбат уюштирмоқчи эдим.\nШундай ёмғирда бориш шартмикан-а? Ё бугун бормай қўяверсаммикин? Йўқ, эртанги дарсга бирор нима тайёрлашим керак! Фикрларимга қарши чиққандай ёмғир ҳам савалаб қуярди. Соябонимни очдим-у бекатга югурдим. Бироз кутдим… Кутиш асносида бекатнинг ортида ёмғирда ивиб турган йигитга кўзим тушди. Соябони ҳам йўқ экан, бекат ичкарисига кирса бўлмасмикин? Анчадан бери турибди-ёв, қалин қоп-қора сочлари сувга бўккан. Нигоҳи эса бир нуқтадан узилмайди — баланд оппоқ девор… Девор тарфда бир нима борми, деб роса тикилдим — девор бегард. Нотаниш йигит зерикдими ёки чарчадими, охири бекат ўриндиғига — шундоқ ёнимга чўкди. Шу пайт автобусим ҳам келди. Чиқишим керак. Ўрнимдан турдим. Нотаниш йигит хўрсинди… Тўхтадим. Автобус кетди. Мен жойимга қайтиб ўтирдим. Шу дамда менга кўргазмадан ҳам кўпроқ «нотаниш» қизиқ эди. Балки у ҳам бир дардкашга муҳтождир…\n— Бирор муаммога дуч келган кўринасиз?\nУ «Менга гапираяпсизми», дегандай қаради. Бироз ўтиб жилмайди:\n— Нима, сиз муаммога дуч келмайсизми?\n— Бўлиб туради. Лекин… уни енгиш керак. Сиз эса ўзингизни…\n— Хароб қиляпманми?\n— Ўзингиз ҳам биларкансиз-ку буни. Нега бундай бўлди, деб ўйланавермай муаммони ҳал этиш йўлларини излаш керакдир балки…\n— Йўқ, нега бундай бўлди, деб ўйлайман мен. Чунки шундай бўлиши керак эди. Уни ҳал этиш йўли ҳам йўқ. У энди ёнимга қайтмайди…\n— Ҳа… севги муоммоси денг?\n— Севги... Эҳтимол, севги бу туйғу олдида ожиздир.\n— Муҳаббатингиз шунчалик кучли экан, нега уни йўқотдингиз?\n— Ким билади? Бу фақат Аллоҳга маълум. Ўзи шундай — гўзал хилқат бевафо бўлади.\n— Демак, севганингизга вафо етишмабди-да?\n— Ҳа… у мени жилмайибгина ташлаб кетди. Усиз яшолмаслигимни биларди… Жавоҳиридан кечиб кетди-я!\nНотанишнинг ҳам кўзларидан томчилар ёға бошлади, худди бугунги ёмғирдай… Йигит киши йиғлаганини кўрмаганман. Нима деяримни, нима қиларимни билмай қолдим. «Бир қизга ҳам шунчаликми?» деб ўйладим.\n— Айтганча, нега мана бу деворга тикилиб тургандингиз?\n— Чунки девор ортида унинг уйи бор.\n— Чиқишини пойладингизми?\n— Йўқ… У чиқмайди. Ёмғирни яхши кўради, шунинг учун ёнига келдим. Аммо девор ортига ўтиш…\n— Ҳа, кимдир кўрса дуруст бўлмайди. Бировнинг уйига берухсат кириш…\n— Менга рухсат шартмас. Энди керакмас… Аввал иккимиз кимларнингдир рухсати-ю буйруқлари остида яшадик. Охири нима бўлди?! Ҳатто бирор марта қўлидан ҳам тутолмадим…\n— У ҳозир… турмушга чиққанми?\n— Турмушга чиқсаям розийдим. Ахир бир кун қолганди тўйига. Аммо у истамади! Менга хиёнат қилолмади…\n— Ундай бўлса… Нима муаммо?\nНотаниш ўрнидан турди.\n— Мен ундан хабар олиб келай…\n— Майли… Унга салом айтинг.\nНотаниш йигит кетди. Девор ёқалаб кетди… Эшиги қаердайкин, билмадим. Мен ҳам кетдим. Кўргазмага эмас, уйимга. «Бирор нима« ҳам ёздим: »Девор ортида…». Менга ҳануз жумбоқ эди, не бор эди девор ортида? Нотанишни йигитни эса қайта учратмадим. Балки ёмғир яна ёққанида кўрарман уни. Жавобсиз саволларимга жавоб берар у.\nЁмғир эса бошқа ёғмади… Орадан бир ой ўтди. Ҳаво иссиқ, ўша бекатдаман. Девор оқланаяпти. Ҳашарчилардан сўрадим:\n— Девор ортида ким яшайди?\n— Ҳеч ким яшамайди. Бу ер безабонлар макони. Қабристон…\nМен бекатга қайтдим. Ўриндиққа оғир чўкдим. Ёнимда бир онахон деворга томонга қараб ўқтин-ўқтин хўрсинади: «Эҳ, болам-а… нималар қилиб қўйдинг? Тўйингни кўролмаган онанг ўлса бўлмасмиди? Оҳ, Жавоҳирим!»\n"http://www.kutubxona.com/wiki/index.php?title=Nodirabegim_Ibrohimova._Oq_devor_(hikoya)_/_Kiril&oldid=4238" dan olindi


Прокурорлар фаолияти рейтинг бўйича баҳоланади – Газета.uz\nПрокурорлар фаолияти рейтинг бўйича баҳоланади\nПрезидент прокуратура ходимлари билан учрашувда улар иши фидойилик ва ҳалолликни талаб қилишини эслаб ўтди.\nLotinchada 9 январ 2017, 07:50 Сиёсат\nЎзбекистон Президенти Шавкат Мирзиёев 7 январда Прокуратура органлари ходимлари куни олдидан бир гуруҳ соҳа ходимлари билан учрашди, деб хабар қилди ЎзА. Учрашувда Олий Мажлис палаталари раҳбарлари, ҳукумат аъзолари, давлат ва жамоат ташкилотлари вакиллари, прокуратура органлари масъул ходимлари ва фахрийлари иштирок этди.\n«Сизларни 8 январь — Прокуратура органлари ходимлари куни муносабати билан чин қалбимдан самимий табриклайман. Барчангизга сиҳат-саломатлик, тинчлик-хотиржамлик, масъулиятли фаолиятингизда муваффақиятлар тилайман», — деди Президент.\n«Бугун сизлар билан олдимизда турган долзарб вазифалар ҳақида гаплашиб олмоғимиз лозим, — деб қайд этди давлат раҳбари. — Одамлар ҳамма нарсага чидаши мумкин, адолатсизликка чидай олмайди. Жамиятда адолат барқарор бўлишида прокуратура органларининг ўрни катта бўлмоғи керак».\n«Прокуратура органлари ходимларининг иши катта масъулият, фидойилик, ҳалолликни талаб қилади, — деди Шавкат Мирзиёев. — Қабул қилинаётган ҳар бир қарор замирида инсон тақдири туради. Шундай экан, етти ўлчаб бир кесиш бу борада асосий мезон бўлмоғи шарт».\nМамлакат раҳбари қонунчилик базасини ҳар томонлама мустаҳкамлаш ва қонунларни сўзсиз ижро этиш, фуқароларнинг ҳуқуқий маданиятини ошириш, демократик ҳуқуқий давлатни ривожлантириш, хусусий мулк ва тадбиркорлик тараққиётини қўллаб-қувватлаш ҳамда унинг ишончли ҳимоя қилинишини таъминлашда прокуратура органларининг роли катта эканини таъкидлаб ўтди.\nПрезидент тадбиркорлик фаолиятининг жадал ривожланишида прокуратура органларининг роли ҳақида гапирар экан, қуйидагиларни алоҳида таъкидлади. Тадбиркор бой бўлса, давлат бой бўлади. Бунинг учун ишбилармонларга кенг шароит яратиб беришимиз лозим. Прокурор тадбиркорга кўмакчи бўлиши, у билан ҳамкорликда ишлаши даркор.\nҲозирги кунда Олий Мажлис Сенати томонидан ҳар йили Бош прокурорнинг ҳисоботи эшитилади. «Бу албатта муҳим, лекин жойлардаги прокурорларнинг ҳисоботини ким эшитади?» — деди Шавкат Мирзиёев.\nЖорий йилдан бошлаб барча даражадаги ҳокимлар, прокуратура ва ички ишлар органлари раҳбарларининг аҳоли олдида ҳисобот бериш тизими жорий этилади. Бундан ташқари, вилоятларда прокурорларнинг ишига қараб ойлик рейтинги тузиб борилади. Уларнинг фаолиятига рейтинг натижалари асосида баҳо берилади.\nСентябрда очилган бош вазир виртуал қабулхонасига (кейинроқ Президент виртуал қабулхонасига айлантирилди) фуқаролардан 311 минг мурожаат келиб тушди. Улар орасида прокуратура органлари фаолиятига тегишлилари ҳам кўпчиликни ташкил этади.\n«Бу жуда ачинарли ҳолдир, — деди Президент. — Барчамиз ўзимизга бир савол берайлик: одамларда нима учун муаммолар бунчалик кўпайиб кетди, уларнинг дардини ким эшитади? Мурожаатларнинг аксарияти адолатсизликдан, уларни ҳеч ким эшитмаганидан бўлмоқда. Агар прокуратура органларининг эшиги аҳоли учун очиқ бўлганида, Бош вазирнинг виртуал қабулхонасига бу қадар кўп мурожаат тушмас эди.\n«Халқ билан мулоқот ва инсон манфаатлари йилида мазкур соҳа ходимлари ҳам ғоят масъулиятли вазифаларни бажармоғи лозим бўлади. Биронта ҳам мурожаат эътибордан четда қолмаслиги керак», — деди Шавкат Мирзиёев.\n«Газета.uz» 5 486


ЎЗБЕКИСТОН ТАБИАТИНИНГ БИОЛОГИК ВА ЛАНДШАФТЛАР ХИЛМА-ХИЛЛИГИ | Ekobarqaror\nЎЗБЕКИСТОН ТАБИАТИНИНГ БИОЛОГИК ВА ЛАНДШАФТЛАР ХИЛМА-ХИЛЛИГИ\n28.09.2018 Nargis Qosimova\tФикр билдиринг\nБизга маълумки, жамият тараққиёти барча соҳаларнинг уйғун тарзда ривожланишига боғлиқ. Ижтимоий-иқтисодий, маънавий-маданий, маърифий-ҳуқуқий, экологик-техник ислоҳотларнинг босқичма-босқич кўтарилиши ривожланиш пиллапояларини юксалтиради. Бу жараёнда учинчи сектор, деб аталмиш нодавлат нотижорат ташкилотларнинг ўрни, роли, фаоллиги ортиб бориши эса келгусида кучли фуқаролик жамиятининг шаклланишигина эмас, балки ривожланиш уфқларини кенгайтиради. Шу жиҳатдан олиб қараганда бугунги кунда нодавлат нотижорат ташкилотлари деярли барча жабҳада фаолият юритиб, ислоҳотларнинг чуқурлашиши ва мамлакатнинг модернизация жараёнларининг тезлашишида муҳим аҳамият касб этмоқда.\nҚарши шаҳридаги “Экосфера” нодавлат нотижорат ташкилотининг фаолияти табиат муҳофазаси масалаларига йўналтирилган. Эътиборлиси, фаолият турларининг кенг қамровлигидир. Қисқача таъриф берганда республика, жумладан Қашқадарё вилояти ҳудудида экологик муаммоларни ўрганиш, уларни илмий асосда таҳлил қилиш, аҳолининг экологик билими ва маданиятини ошириш борасидаги ишлари билан давлат дастурларининг бажарилишига амалий ёрдам бериш кўзда тутилган. Шунингдек, фуқаролик ва демократик жамиятнинг ривожланишига ўз ҳиссасини қўшиш, фуқароларни ижтимоий ва маънавий ҳимоя қилиш ҳамда халқаро ҳамкорлик доирасида халқаро юридик ташкилотлар билан мустаҳкам алоқа ўрнатиб, инвестиция маблағларини юқорида келтириб ўтилган вазифаларни ҳал қилиш учун сарфлашдан иборат.\nАна шу мақсадда “Экосфера” нодавлат нотижорат ташкилоти бугунги кунда қатор ишларни амалга ошириб келмоқда. Айниқса, якка тартибда меҳнат фаолияти олиб бораётган қишлоқ аҳолисига экологик тоза, инсон соғлиги учун фойдали бўлган озиқ-овқат маҳсулотлари етиштириш борасидаги ахборот-маслаҳат хизматлари кўрсатиб келинаётгани диққатга сазовордир. Шунингдек, ёшларнинг экологик, маънавий-маданий савиясини ошириш, табиий ресурсларни ҳимоя қилиш, улардан оқилона фойдаланиш, табиатга меҳр-муҳаббатли қилиб тарбиялаш учун ўқув машғулотлари олиб борилмоқда. Ушбу марказ аҳолининг экологик, маънавий-маърифий дунёқарашини кенгайтириш мақсадида реклама ва ноширлик билан шуғулланиб келаётгани ҳам эътиборлидир. “Умумий биология”, “Табиий билимлар замонавий консепцияси”, “Табиат муҳофазаси ва экологияга оид русча –ўзбекча изоҳли луғат”, “Ўзбекистоннинг асосий бўёқбоп ўсимликлари” каби бир қатор китоблари ҳамда “Қашқадарё ҳавзаси флорасининг камайиб, йўқолиб бораётган ўсимлик турлари”, “Қашқадарё вилоятида камайиб, йўқолиб кетаётган ҳайвон турлари”, “Добро пожаловать в Кашкадарью”, “Проведение экскурсий в Кашкадарьинской области- требование времени” ,“Қарши давлат университети биология кафедраси — Биология фанлари доктори, профессор С.М.МУСТАФАЕВ” каби буклет ва брошюралар, “Қашқадарё жаннатмакон диёр” номли альбомли китоблар шулар жумласидан.\nЎзбекистон табиатининг биологик ва ландшафтлар хилма-хиллиги миллий бойлигимизнинг ажралмас қисми. Бу бойлик бир неча минг йиллик эволюция давомида юзага келган ҳамда аждодларимиз томонидан бизга қолдирилган улкан меросдир. Зиммамизда бу меросни авлодларга хилма-хил ва барқарор тизим кўринишида қолдиришдек улкан ва масъулиятли вазифа турибди.\n-Ушбу ташкилот вилоятдаги ўсимликлар дунёсини ўрганиш, йўқолиб кетиш арафасида турган яшиллик олами турларини тиклаш, уларни кўпайтириш билан шуғулланиб келади,- дейди “Экосфера” нодавлат нотижорат ташкилоти рахбари Самадулло Мустафоев. — Тадқиқот ишларини олиб бориш учун воҳанинг чўл ва тоғ ҳудудларида тез-тез хизмат сафарлари уюштирамиз. Ўсимликларнинг камайиб кетиш сирларини ўрганиш учун маҳаллий аҳоли билан яқиндан мулоқотга киришамиз. Айниқса, фуқароларнинг ўзини-ўзи бошқариш органлари билан ҳамкорликда тадбирлар ташкил этиб, ўсимликларни асраб-авайлаш, уларни кўпайтириш борасида учрашув ва семинарлар ўтказиб келаётганимиз ижобий натижа бермоқда. Доривор ўсимликлар аҳоли ўртасида кенг ишлатиб келинади. Одамлар, кўпинча, уларни йиғиб олиб, уй шароитида дори тайёрлашади. Бундай ҳолларда ўсимлик таркибида баъзи моддалар борлигини, уларнинг кимёвий хоссаларини билмасдан тайёрланган дорилар фойда ўрнига зарар келтириши мумкин.\nМасалан, халқ табобатида анжирнинг баргли қуритилган ва илдизидан тайёрланган қайнатма меъда-ичак йўли ишининг бузилиши камқонлик сингари хасталикларда фойдаланилса, пишмаган меваси (ғура) жароҳатларни битирадиган восита тариқасида ишлатилади. Мевадан тайёрланган қайнатмаси систит ва нефритга даво ҳисобланса, юқори нафас йўлларининг ўткир яллиғланиш касалликларида меваларини сутда қайнатиб тановул қилиш тавсия этилади. Барглари, ёш шохлари ва етилмаган меваларининг сутсимон ширасидан турли яралар ва жароҳатларни даволаса, буйракда ҳосил бўладиган майда тош ва қумлардан халос бўлиш ва бадандаги сўгал ва ҳуснбузарларни йўқотиш учун кенг фойдаланилади.\nХонаки бодом — қуруқ мевалар сарасига кирувчи навлари орасида жуда кўп сонли гибридлар мавжуд. У Косон, Бешкент, Касби ва Муборак туманларида қадимдан муҳим дастурхонбоп мева ҳисобланади. Ушбу бодомни бугунги кунда Англия, Германия, Франция, Канада, АҚШ мамлакатларига экспорт қилинади. Унинг мағзи Сурия, Туркия, Эрон, Афғонистон давлатларининг экспорт маҳсулотларидан. Ширин бодом ёввойи ҳолда Ўрта Осиёнинг Чотқол, Қурамин, Помир-Олой тоғ тизма этакларида кенг тарқалган. Қашқадарё воҳасида бу ўсимлик Оқсув, Қорасув дарёлари соҳиллари, Қизимчак, Ҳисорак, Чопуқ қишлоқлари атрофларида кенг тарқалган. Ҳисорак ва Ғилон қишлоқлари аҳолисининг оғзаки маълумотларига қараганда, ушбу дарахт юқорида келтирилган дарёлар соҳилларида қадимда тўқайзорларни асосий ўсимликларидан биридир. Ҳозирги кунда бу ўсимлик реликт тур сифатида онда- сонда учрайди. Маданий- ширин бодом ёруғ ва иссиқсевар ўсимлик, одатда у майин тупроқли намликка бой жанубий- шарқий тоғ ёнбағирларида мўл ҳосил беради.\nАҳолининг табиатни муҳофаза қилишдаги иштирокини ошириш соҳасида нодавлат нотижорат ташкилотларининг ўрни ва роли тобора юксалиб бормоқда. Шундай экан, бу йўналишда фаолият юритадиган нодавлат нотижорат ташкилотлар янада кўпайса мақсадга мувофиқ бўлур эди.\nҲақиқатан ҳам дахлдорлик туйғуси шаклланган ва тараққиёт мезонларини фаол муносабатлар билан бойитган ташкилотларнинг ортиб бориши кучли фуқаролик жамиятининг пойдевори мустаҳкамлигидан далолатдир.\nЎзбекистон Экологик ҳаракати Қашқадарё\nвилояти бўлинмаси координатори.\nАввалги мақолаЧИҚИНДИДАН ҚАЧОН ҚУТИЛАМИЗ?Кейинги мақола4 октябрь – Бутунжаҳон ҳайвонларни ҳимоя қилиш куни


ЭНЕРГИЯ ТЕЖАШ ИСТИҚБОЛЛАРИ\nЎзбекистон Республикаси Президенти ҳузурида 2020 йил 13 январь куни ўтказилган йиғилишда таъкидлаганларидек, «Электр энергетикаси – иқтисодий ўсишнинг барқарорлигини ва аҳоли фаровонлигини таъминлашнинг муҳим манбаидир»\nЎзбекистон Республикаси Президентининг 2016 йил 23-ноябрдаги ПҚ-2661-сонли қарори асосида “Сурхондарё ҳудудий электр тармоқлари корхонаси” АЖ томонидан мавжуд электр тармоқларини модернизациялаш ва реконструкция қилиш тадбирлари изчил амалга оширилмоқда. Хусусан, дастур асосида 2017-2019 йиллар мобайнида жами 265 дона турли қувватдаги 6-10/0,4 кВли трансформатор пунктлари ва 670,2 км 0,4-6-10 кВ электр тармоқлари янгидан қурилиб, реконструкция қилиш режалаштирилган. Унга кўра, техник ҳолати қониқарсиз аҳволга келиб қолган, юкламага нисбатан кичик ўлчамдаги симларни замонавий изоляцион кабелларга алмаштирилиши ҳамда кўп йиллардан буён эксплуатацияда бўлган, қисқа туташув натижасида такрорий таъмирланиши билан кўп энергия сарфлаб ишлаб келаётган трансформатор пунктлари, маҳаллий ишлаб чиқарувчи корхоналар томонидан ихчам, қувватга мос ҳолда танланган янгиларига алмаштирилиши белгиланган. Шунинг натижасида ўтган давр мобайнида 45,6 минг кВт.соат электр энергияси исрофи камайиши ва тежалишига эришилди.\nУшбу тежалган электр энергияси истеъмолчилар томонидан ишлаб чиқариш жарёнлари ва маиший эҳтиёжларга сарф қилинади. Бу билан электр таъминоти корхонасига қўшимча даромад бўлиши билан бирга техник ҳолати қониқарсиз аҳволга келиб қолган ускуналар реконструкция қилинади. Техник хизмат кўрсатиш харажатлари сезиларли қисқаради.\nПрезидентимизнинг соҳадаги ислоҳотларни чуқурлаштиришга доир алоҳида эътибори, шунингдек, Осиё тараққиёт банки ҳамда Франция тараққиёт агентлиги маблағлари ҳисобидан 250 млн. АҚШ доллари йўналтирилмоқда. Хусусан Сурхондарё вилояти истеъмолчиларида мавжуд жами 516 634 дона электр энергиясини ҳисобга олиш приборларини замонавийсига алмаштирган ҳолда АСКУЭ тизими жорий қилиниши белгиланган. Янги автоматлаштирилган тизим истеъмолчи ҳамда таъминотчи ўртасидаги ҳисоб-китоб шаффофлигига эришиш, энергиядан оқилона ва самарали фойдаланилишга хизмат қилади.\nСурхондарё ҲЭТК АЖ матбуот хизмати


Теореманинг суюқлик(газ)ларнинг ҳаркатига тадбиқи » Mexanika » Referat » Referat | Haqida\nAsosiy / ReferatMexanika Теореманинг суюқлик(газ)ларнинг ҳаркатига тадбиқи\nТеореманинг суюқлик(газ)ларнинг ҳаркатига тадбиқи\nFayl hajmi 69,98 kB\n1.\tТеореманинг суюқлик(газ)ларнинг ҳаркатига тадбиқи.\n2.\tЎзгарувчан массали жисм. Ракетанинг ҳаракати.\nСуюқликнинг ўрнашган (бир текис) оқимини кўриб чиқайлик. Ўрнашган (бир текис) оқим деб, суюқликнинг шундай оқимига айтиладики, унинг эгаллаган майдонидаги заррачаларнинг тезликлари - , босими -р, ва зичликлари - вақт мобайнида ўзгармай қолади. Бундай оқимдаги суюқлик заррачаларининг траекториялари оқим йўллари ҳисобланади, яҳни ҳар бир заррачанинг жойлашган ўрнидаги тезлигининг йўналиши, шу эгри чизиқнинг уринмаси бўйлаб йўналган бўлади.\nЪаракатланаётган суюқликнинг ичидан оқим йўллари билан чегарланган ва оқим трубкаси деб аталувчи бир майдон (унинг шакли юмалоқ бўлиши шарт эмас) ажратиб оламиз (291 шакл; агар суюқлик труба ичида ҳаракатланса, трубанинг деворлари чегара ҳисобланади). Ўрнашган оқимда, юзаси S-га тенг бўлган ихтиёрий кўндаланг кесимлар орқали, ҳар 1 с ичида, бир хил миқдордаги суюқлик оқиб ўтади,\nбу ердаги v - мазкур кўндаланг кесимдаги ўртача тезлик. Gс -қийматни, суюқликнинг секунд ичидаги массавий сарфи деб аталади.\nТрубка ичидан, t -вақтда 1 ва 2 кўндаланг кесимлар билан чегараланган 1 - 2 ҳажмдаги суюқликни ажратиб оламиз (291 шакл) ва унинг ҳаракат миқдорини 12 билан белгилаймиз. Сўнгра, t+t вақтда, бу ҳажм 3 -4 ҳолатга ўтади ва унинг ҳаракат миқдори\n34= 12+ 24- 13= 12+ Gсdt 2-Gс dt 1\n1 - 3 ҳажм ичига, dt - вақт ичида массаси -Gсdt бўлган суюқлик 1-тезлик билан кириб олади ва 2 - 4 ҳажмга ўша массадаги суюқлик 2-тезлик билан кириб олади. У ҳолда,\nd = 34- 12= Gс( 2- 1) dt ва\nd /dt= Gс( 2- 1) бўлади.\nУшбу қийматларни (20) формулага қўйсак,\nGс( 2- 1)= (23)\n(23) тенглама, оқим трубка (ёки труба)си ичидаги суюқлик (ёки газ)нинг ўрнашган ҳаракатидаги ҳаракат миқдорининг ўзгариш теоремасини ифодалайди. Gс -қийматни, суюқликнинг секунддаги ҳаракат миқдори деб аталади. У ҳолда теорема қуйидагича ифодаланади: оқим трубкаси (труба)нинг иккита кўндаланг кесимлари орқали оқиб ўтаётган суюқликнинг секунддаги ҳаракат миқдорларининг фарқи, шу кўндаланг кесимлар ва трубка (труба) билан чегараланган ҳажмдаги суюқликка таoсир этувчи ташқи кучларнинг геометрик йиғиндисига тенг экан. Ушбу теорема, барча ички (суюқлик заррачаларининг 1 - 2 ҳажм ичидаги ўзаро таoсир) кучларини ҳисобга олмасдан ташлаб юборишда жуда қўл келади.\nАгар суюқлик труба ичида оқса, суюқликка таoсир этувчи кучларни, суюқликнинг ҳар бир заррачасига алоҳида таoсир этувчи массавий (оғирлик) кучларнинг бош вектори -га ва сирт бўйича таoсир этувчи кучларнинг бош вектори: -трубанинг деворларини суюқликка бўлган босим кучлари (трубанинг реакциясси), 1 ва 2 кўндаланг кесимлардаги 1 - 2 ҳажмдан ташқаридаги суюқликнинг таoсир кучлари ва (291, б шакл)-ларга ажратиб юборамиз. Сон қиймати бўйича =р1S1, =р2S2. У ҳолда, (23) тенгламани қуйидаги кўринишда ёзамиз,\nGс( 2- 1)= + + + (23’)\n(23’) тенглама, Эйлер теоремаси деб аталувчи теоремани ифодалайди.\n128 масала. Отилиб чиқаётган сувнинг босими. Брандспойтдан v=10 м/с тезлик билан отилиб чиқаётган сув, қаттиқ деворга тўғри бурчак остида урилмоқда (292 шакл). Отилиб чиқаётган сувнинг диаметри d=4 см. Деворга кўрсатилаётган динамик босим кучи аниқлансин.\n292 шакл. 293 шакл.\nЕ ч и ш. Сувнинг 1 ва 2 кесимлар орасида жойлашган қисмини олиб кўрамиз ва унга теореманинг (23) формула орқали ифодаланган кўринишини қўллаймиз. Бу тенгликни иккала томонини Ох ўқига проекциялаймиз. Ох ўқи бўйлаб, сувга таoсир этаётган ташқи кучнинг проекцияси Rx=-R бўлгани учун,\nБундан, v1x=v, v2x=0 бўлгани учун, ва (22) формулага асосан Gс=vd2/4, бу ердаги суюқликнинг зичлиги =1000 кг/м3 . Натижада,\nДемак, сувнинг деворга кўрсатган динамик босим кучи шунга тенг экан.\n129 масала. Узунлиги l, радиуси r-бўлган ва  бурчак остида эгилган чиғаноқ труба вертикал текисликда жойлашган бўлиб, унинг ичидаги сув ўртача v -тезлик билан оқмоқда (293 шакл). Агар, сувни чиғаноқнинг ичига киришидаги ва ундан чиқишидаги босимлари тегишлича р1 ва р2 бўлса, сувнинг чиғаноққа кўрсатадиган тўлиқ босим кучи аниқлансин.\nЕ ч и ш. Чиғаноқнинг 1 -2 ҳажми билан чегараланган қисмидаги сувга (23’) тенгламанинг Ох ва Оу ўқлардаги проекцияларини қўллаймиз, Ушбу ҳажмдаги сувга таoсир этувчи ташқи кучлар: m -дан иборат бўлган массавий (оғирлик) куч, 1 ва 2 кесимлардаги 1 ва 2 босим кучлари ва чиғаноқ деворларининг реакция кучларининг йиғиндисидан иборат бўлган -кучлар таoсир этади. Натижада,\nУшбу масалада, v1=v2=v, бўлгани учун v1x=v cоs, v2x=v , v1y=-vsin, v2y=0. Бундан ташқари, (22) формулага асосан Gс=r2v, бу ердаги -сувнинг зичлиги; Р1=р1r2; Р2=р2r2; чиғаноқдаги сувнинг массаси m=lr2. Ушбу қийматларни (а) тенгламалар системасига келтириб қўйсак, Rx ва Ry -ларнинг қийматларини аниқлаймиз,\nRx=r2[v2(1- cоs)+р2-р1 cоs], ва Ry=r2(v2sin+ р1sin+gl).\nСувнинг босим кучини чиғаноққа таoсирининг сон қийматлари Rx ва Ry -га тенг бўлиб, тескари йўналишда бўлади.\nЎзгарувчан массали жисм. Ракетанинг ҳаракати.\nКлассик механикада, ҳарқандай моддий нуқтанинг ёки система заррачаларининг массалари ҳаракат мобайнида ўзгармас деб ҳисобланади. Лекин, айрим ҳолларда системани ёки жисмни ташкил этувчи қисмларининг массалари [базибир қисм (масса)ларни системага ташқаридан қўшилиши ёки ундан олиб ташланиши ҳисобига] ўзгарувчан бўлиши мумкин; натижада системанинг умумий массаси ўзгарувчан бўлади.\nШунга ўхшаган, яҳни системага массаларни қўшилиши ёки ундан олиб ташланишига оид масалаларни илгари ҳам кўриб ўтган эдик (масалан, 126, 127 ва §78 даги 86 масалаларга қаранг). Бу параграфда, амалий муҳим масала, яҳни заррачаларни жисмга мунтазам равишда қўшилиб ёки ундан айрилиб туришига оид бўлган масалаларни кўриб ўтамиз. Массаси М бўлган жисмга моддий заррачаларнинг вақт мобайнидаги мунтазам равишда қўшилиб ёки ундан айрилиб туриш ҳисобига ўзгариши, массаси ўзгарувчан жисм деб аталади. Ўзгарувчан массали жисм учун,\nбўлади. Бу ердаги F(t)- вақтнинг узлуксиз функцияси.\nАгар бундай жисм фақат илгариланма ҳаракатда бўлса (ёки айланма ҳаракати эoтиборга олинмаса), бундай жисмни массаси ўзгарувчан моддий нуқта деб ҳисоблаш мумкин.\nРакетанинг ҳаракати. Вақт мобайнида массаси мунтазам равишда камайиб борувчи жисмнинг ҳаракатини, амалий муҳим бўлган ракетанинг ҳаракати мисолида кўриб ўтамиз ва уни массаси ўзгарувчан моддий нуқта деб ҳисоблаймиз. Ёнувчи маoсулотларнинг ракетадан чиқариб юборилишдаги нисбий (ракета корпусига нисбатан) тезлигини -билан белгилаймиз. Ёнувчи маoсулотларни ракетага кўрсатадиган босим кучларини тенгламадан чиқариб юбориш учун, уни ички кучга айлантириш лозим бўлади. Бунинг учун, ихтиёрий t -вақтда ракетани ва ундан dt вақт оралиғида чиқариб юборилаётган ёнилғи маoсулотларининг заррачаларини ягона система деб ҳисоблаймиз (294 шакл), dt- вақт ичида, ракетадан чиқариб юборилган  -га тенг бўлган массани dM билан белгилаймиз. М камаювчи масса бўлганлиги сабабли, dM0) борса, ундай жисмни ҳам массаси ўзгарувчан жисм деб ҳисобланади. Унга ташқаридан келиб қўшилаётган моддий заррачаларнинг нисбий тезлигини аввалгидек -ҳарфи билан белгиласак, унинг ҳаракати ҳам (25) ва (26) тенгламалар орқали ёзилади, лекин dM/dt>0 бўлганлиги учун, (27) формула тескари ишора олади, яҳни\nВа ниҳоят, системага мунтазам равишда ташқаридан моддий заррачалар келиб қўшилиб турса, ва ундан ҳам моддий заррачалар ажралиб чиқиб турса, (26) тенгламанинг кўриниши қуйидагича бўлади,\n=- 1G1с+ 2G2с\nбу ердаги, 1 ва 2-лар айрилаётган ва қўшилаётган моддий заррачаларнинг тегишлича нисбий тезликлари; G1с ва G2с-лар эса ҳар секунддаги ажралаётган ва қўшилаётган заррачаларнинг массалари.\nБундай системага, атмосферадан ҳавони сўриб олиб ёқилғи маoсулотлари билан аралаштириб, сўнгра уларни биргаликда ёндириш натижасида ҳаракатга тескари томонга отиб юборувчи ҳаво-реактив двигатели ўрнатилган самолёт мисол бўлиши мумкин. Ташқарига отиб юборилаётган ёқилғи маoсулотларининг улуши жуда кичкина (2 -3 % дан ошмайди) бўлгани учун, амалда G1с= G2с= Gс деб қабул қилинади. Ундан ташқари, қўшилаётган ҳаво массасининг нисбий тезлиги 2=- бўлади, бу ердаги -самолётнинг тезлиги. У ҳолда, 1= деб ҳисоблаб, -кучининг вектори ва унинг модули учун қуйидаги ифодани ёзамиз,\n= -Gс( + ), Ф= Gс(u-v)\nРеактивлик кучининг модулини аниқлашда, -(самолётнинг) тезлигини ва (отиб юборилаётган ҳавонинг) -тезлигини ўзаро қарама-қарши йўналишда олинади.\nЮқоридаги формула, сувни сўриб ва қайта чиқариб юборувчи гидро реактив двигателлар учун ҳам ўринли ҳисобланади.\nЦ и о л к о в с к и й ф о р м у л а с и. Ташқи кучларнинг бош вектори =0 деб, ҳамда отиб юборилаётган моддий заррачаларниинг нисбий тезлиги -ни ўзгармас деб ҳисоблаб, ракетанинг фақат реактивлик кучи таoсиридаги ҳаракатини кўриб чиқамиз. Ъаракатнинг йўналиши бўйича х координата ўқини йўналтирамиз (294 шакл). У ҳолда vx=v, ux=-u бўлади, ва =0 эканлигини эoтиборга олсак, (25) тенгламанинг х ўқидаги проекцияси, қуйидаги кўринишда бўлади,\nМ =-u ёки dv=-u\nБошланғич ҳолатдаги масса М=М0, ва тезлик = 0 бўлиб, у Ох ўқи бўйлаб йўналган эканлигини эoтиборга олган ҳолда, юқоридаги тенгламани интегралласак\nРакетанинг корпусини унинг ичидаги жиҳозлар билан биргаликдаги массасини Мк-билан, ва жами ёқилғининг массасини Мё -билан белгилайлик. У ҳолда, М0= Мк+ Мё бўлади, ва жами ёқилғи ёниб тамом бўлгандаги ракетанинг массаси Мк -га тенг бўлади. Ушбу қийматларни (28) га қўйсак, жами ёқилғи ёниб тамом бўлгандаги (актив участканинг охиридаги тезлик деб аталувчи)ракетанинг тезлигини ифодаловчи Циолковский формуласини келтириб чиқамиз:\nУшбу натижа тортилиш кучи майдонидан ташқаридаги ҳавосиз фазодаги ҳаракат учун ўринли ҳисобланади. (29) формуладан кўриниб турибдики, ракетанинг чегаравий тезлиги: 1) унинг бошланғич тезлиги v0; 2) ёнган газларни ракетанинг соплосидан чиқиб кетишидаги нисбий тезлиги u-га; 3) ёнилғининг нисбий запаси Mё/Mк (Циолковский сонига)-га боғлиқ бўлар экан. Энг ажойиб факт шундан иборатки, ёнилғининг энг сўнгги ёниш давридаги ракета двигателининг ишлаш режими, яҳни ёнилғининг қанчалик тез ёки секин ёниши, ракетанинг тезлигига таoсир кўрсатмас экан.\nЦиолковский формуласининг энг муҳим аҳамияти шундан иборатки, космик парвозлар учун керак бўладиган катта тезликларни қандай йўллар билан олиш усулларини кўрсатиб беради. Булар, Mё/Mк , u ва v0 -ларни оширишдан иборат бўлиб, унинг энг эффектив йўли u ва v0 -ларни ошириш ҳисобланади. Mё/Mк ва u-ни ошириш учун, ракетанинг конструкциясини яхшилаш ва ёнилғининг сифатини ошириш талаб этилади. Суюқ ёқилғидан фойдаланиш эвазига нисбий тезликни u=30004500 м/с га етказиш мумкин бўлади.\nЛекин, бир поғонали ракеталар учун Mё/Mк -нинг қиймати, космик парвоз учун етарли даражадаги тезликни бера олмайди (§98 га қаранг). Космик парвоз учун етарли даражадаги тезликларни олиш учун, қўшма (кўп поғонали) ракеталардан фойдаланилади, ва ҳар бир поғона унинг ичидаги ёқилғи ёниб тамом бўлиши билан, автоматик равишда ракетадан ажратиб ташланади. Натижада, ҳар бир кейинги поғона учун, олдинги поғонадан олинган тезлик (бошланғич) қўшимча тезлик бўлиб хизмат қилади.\nШу каби, кўп поғонали ракета ёрдамида Ернинг биринчи сунҳий йўлдошлари (1957 йил, 3 октябрда ва 4 ноябрда) учирилган эди. Ундан кейинги кўплаб учирилган бошқа космик обҳектлар ва шу қаторда космонавтлар жойлашган космик кемалар ҳам, кўп поғонали ракеталар ёрдамида осмонга кўтарилган.\nTeglar: билан бўлади унинг таoсир моддий бўлган массаси нисбий сую1179лик сую1179ликнинг 1203исобланади 1203аракати ракетанинг 1203аракат ундан тезлик босим 1203олда ўзгарувчан тезлиги\nМоментлар теоремасини суюқлик (газ)ларнинг ҳаракатига тадби\nШахсий номулкий ҳуқуқлар тушунчаси ва турлари\nТуркий халқлар адабиётига кириш. туркий халқларнинг маданий -ад ...\nСолиқларнинг иқтисодий моҳияти ва хусусиятлари. Ўзбекисто ...\nЎрта Осиё худудларидаги тўртламчи давр ёткизикларининг хосил бўлиши\nЭлектр тармоқларининг бефарқ нуқтаси\nПишлоқлар. Кимёвий таркиби, ишлаб чиқариш технологияси, ассорти ...


10 Февраль 10:54\n«2020 йилда коронавирус пандемиясига қарамай, пойтахт мерияси фуқаролар ва шаҳар учун муҳим лойиҳалар учун хусусий сармояларни жалб қилиш бўйича ишларини тўхтатмади. Ўтган йили пойтахтга 1,1 триллион тенге жалб қилинган. Бу 2019 йилга нисбатан 21,5 фоизга кўп», - деди у.\nҲоким 2020 йил осон бўлмаганлигини яширмади.\n«Аммо пандемия вақтинчалик эканлигини тушунишимиз керак. Шаҳарда уй-жой ва ижтимоий объектлар, инфратузилма ва бошқа қурилишларни давом эттириш зарур. Карантин пайтида қурилиш ишлари тўхтатилмади. Иш санитария меъёрларига қатъий риоя қилинган ҳолда амалга оширилди. 2020 йилда пойтахтда 3 миллион квадрат метр уй-жой қурилиб, фойдаланишга топширилди. Бу 2019 йилга нисбатан икки баравар кўп», - деди Алтай Кўлгинов.\nУнинг айтишича, ўтган йили ModeX уй комбинати ишга туширилди. Уй комбинати уй-жой қуриш ва қурилиш вақтини қисқартириш, уй-жой нархини пасайтириш, уй-жой сифатини яхшилашга ёрдам беради.


Иқтисодиёт 12:00 / 04.03.2019 1398\nБугунги кунда мамлакатимиз суғурта бозорининг кескин суръатлар билан ривожланиб боришига гувоҳ бўлмоқдамиз. Давлатимиз томонидан суғурта тизимида ислоҳотларни жадаллаштириш, республикамизда ривожланган суғурта инфратузилмасини яратиш борасида салмоқли қадамлар ташланмоқда. Суғурта фаолиятининг иқтисодиёт барқарорлигини таъминлаш ҳамда бозор муносабатлари шароитида уни ривожлантириш муҳимлигини ҳисобга олиб, ҳукуматимиз мунтазам равишда суғурта секторини ривожлантиришни қўллаб-қувватламоқда.\nБу ижобий ўзгариш жараёнлари ҳалқаро ҳамжамият эътиборидан четда қолмаяпти. S&P Global Ratings ва Fitch Ratings ҳалқаро рейтинг ташкилотлари барқарор прогнозлари билан «ВВ-» даражасидаги Ўзбекистоннинг илк халқаро суверен кредит рейтингларини белгилади. Натижада жорий йилнинг январь ойида Fitch Ratings ҳалқаро рейтинг агентлиги томонидан «KAFOLAT sugʻurta kompaniyasi» AJга берилган «В+» даражасини «ВВ-» (барқарор) даражасига кўтаришига туртки бўлди.\n«KAFOLAT sugʻurta kompaniyasi» AJ Ўзбекистон суғурта бозорини етакчи суғурта бозорларида танитиш ҳамда ҳалқаро суғурта оламида ўз ўрнига эга бўлиш мақсадида бир қатор ишларни амалга оширди. Жумладан, компания ҳодимлари томонидан суғуртанинг «юраги» ҳисобланган, Буюк Британиянинг пойтахти – Лондонда жойлашган «International Underwriting Association of London» (IUA) вакиллари билан олиб борилган музокаралар натижасида «KAFOLAT sugʻurta kompaniyasi» AJ Ўзбекистон суғурта компаниялари ичида биринчи бўлиб ушбу Ҳалқаро ассоциациянинг аъзолари сафига киришга эришди.\nIUA га аъзо бўлиш «КAFOLAT sugʻurta kompaniyasi» AJ учун қатор имкониятларни яратади, жумладан:\nХалқаро алоқаларни ривожлантириш;\nХалқаро Андеррайтинг Ассоциациясининг интернет саҳифаси ва нашрларида «КAFOLAT sug‘urta kompaniyasi» AJнинг аъзо сифатида танилиши;\nҲар йили июнь ойида Лондонда IUA томонидан ташкил этиладиган Ассоциация аъзолари билан бирга йиллик учрашувда иштирок этиш;\nДунё суғурта бозори ҳақида статистик маьлумотлар билан танишиш.\n«KAFOLAT sugʻurta kompaniyasi» AJ нинг «International Underwriting Association of London» (IUA) иштирокчилари сафига қўшилиши Ўзбекистон суғурта бозори вакилларининг жаҳон суғурта аренасига чиқишидан далолатдир.\n«KAFOLAT sugʻurta kompaniyasi» AJ матбуот хизмати


Бош саҳифа > ЯНГИЛИКЛАР > Ашурали Жўраевнинг “Одил Ёқубов хазинасидан” деб номланган китоби тақдимоти бўлиб ўтди\n23.01.2019 Ўзбекистон Миллий кутубхонасида Маҳмудхўжа Беҳбудий ҳаёти ва ижодига бағишланган китоб-расмли кўргазма\nАшурали Жўраевнинг “Одил Ёқубов хазинасидан” деб номланган китоби тақдимоти бўлиб ўтди\n2018 йил 13 июнь куни Ўзбекистон Республикасида хизмат кўрсатган журналист Ашурали Жўраевнинг Ўзбекистон халқ ёзувчиси Одил Ёқубов хотирасига бағишланган “Одил Ёқубов хазинасидан” деб номланган китоби тақдимоти бўлиб ўтди. Тадбирда адиблар, Одил Ёқубов ижоди ихлосмандлари, журналистлар, талабалар ва кутубхона фойдаланувчилари иштирок этдилар.\n“Ўзбекистон адабиёти ва санъати” газетаси бош мухаррири Ў.Мирзаёр тадбир иштирокчиларини қутлади ва уларга Ўзбекистон халқ ёзувчиси Одил Ёқубов ҳаёти ва ижоди ҳақида маълумот берди. “Одил Ёқубов 1926 йили Қозоғистонда хизматчи оиласида туғилди. Унинг илк йирик асари - «Тенгдошлар» қиссаси 1951 йилда босилиб чиқди. Адибнинг йирик асари - «Кўхна дунё» романида Ўрта Осиёнинг икки буюк алломаси Беруний ва Ибн Сино ҳаёти ва фожиали тақдирлари қаламга олинади. Уларнинг жаҳон илм-фани тараққиётига қўшган буюк ҳиссаларини кўрсатишга интилади. Шунингдек, Одил Ёқубов замонавий мавзуларда ҳам «Диёнат», «Оққушлар, оппоқ қушлар» “Тенгдошлар” каби йирик асарлар яратган. Агар ёзувчи «Диёнат» романида адолатнинг ноҳақлик, тубанлик устидан ғолиб келишини кўрсатган бўлса, «Оққушлар, оппоқ қушлар» романида турғунлик даври иллатларини рўй-рост гавдалантириб берган. Унинг «Адолат манзили» номли романида миллий мустақиллик йўлидаги кураш ва адолатнинг ғолиб ва қутлуғ йўли улуғланади”, - деди Ўктам Мирзаёр.\nЎзбекистон Миллий ахборот агентлиги бош директори А.Кучимов А.Жўраевнинг “Одил Ёқубов хазинасидан” деб номланган китобидан ўрин олган маълумотлар, китобнинг мазмуни ва тузилиши ҳақида ҳикоя қилди. “Китобда машҳур адибнинг 1982-1987 йилларда “Ўзбекистон адабиёти ва санъати” газетасида Бош муҳаррир вазифасида ишлаган даврида олиб борган қизғин ва шижоатли фаолияти, ҳамкасблари ва шогирдларига бўлган самимий муносабати, меҳрибонлиги, инсоний ва адабий сабоқларини муаллиф меҳр билан қаламга олган. Китоб Одил Ёқубовнинг ҳақиқий ва фидойи мухлислари ҳамда адабиёт, матбуот ихлосмандларига мўлжалланган”, - дея мухтасар қилди А.Кучимов.\nТадбирда Ўзбекистон халқ ёзувчиси Одил Ёқубов хотирасига бағишланган, унинг меҳнат фаолияти, ижоди, инсоний хислатлари ҳақида ҳикоя қилувчи “Табаррук адиб” номли хужжатли фильм намойиш этилди.\nТадбирга Ўзбекистон халқ ҳофизи О.Сафаров ижросидаги ашулалар ўзгача руҳ бағишлади. Ўзбекистонда хизмат кўрсатган маданият ходими Г.Умарова ва Ё.Хўжамбердиевлар ҳамда китоб муаллифи А.Жўраевлар Ўзбекистон халқ ёзувчиси Одил Ёқубов ҳақидаги хотиралари билан ўртоқлашдилар.\nКитобда замонавий ўзбек адабиёти намояндаларининг адиб ҳақидаги фикрлари ўрин олган. “Одил Ёқубов “қаҳрамон”га айланган чоғда мен ич-ичимда буюк қаноатни туяман ва мақтангим келади: “Ёзувчилар борки, дуруст ёзадилар. Аммо шахс сифатида... гаплашгинг келмайди. Улар сизу бизга дўст ҳам бўлолмайдилар. Чунки одамга “материал” деб қарашади, ўзлари билмаган ҳолда... Ҳа, Шахс – Ёзувчилар кам бўлар экан: хайрият, биттаси ёнимизда...” (Шукур Холмирзаев)\n“Боланинг жуда эрта китобга меҳри тушди. У ҳали ҳарфларни танимасдан олдин китобнинг “мазаси”ни билиб қолди. Китоб меҳрини, завқини унинг жажжи юрагига бобоси олиб кирган эди. Бобоси диний ва замонавий илмдан хабардор эди. Бухорода таълим олгани боис арабчани яхши билар, ўқиш жараёнида таржима қилиб кетарди. Меҳмонхонада жам бўлиб китоб тинглаётганлар орасида бола ҳам бор эди. У бобосининг тиззасига ёнбошлаб, достонлар, эртаклар қаҳрамонлари билан хаёлан “кўришиб”, жангу жадалларда ҳам “қатнашиб”, ҳис-ҳаяжонга тўлиб-тошиб тингларди...”, - дея намуна келтирди “Ёзувчи” ҳикоясидан А.Жўраев.\nТақдимот иштирокчилари ўзларини қизиқтирган барча саволларга жавоб олдилар ва ўз таассуротлари билан ўртоқлашдилар.


The New York Times муқовасида — Ўзбекистондаги имтиҳонлар\nЖаҳоннинг энг асосий газеталаридан бири – The New York Timesнинг бугунги сони муқоваси Ўзбекистондаги кириш имтиҳонларига бағишланди.\nНашр мақоласида ОТМга кириш истагидаги 1,4 миллион ўзбекистонлик пандемия туфайли очиқ осмон остида тест топшираётгани, улардан 150 мингга яқини ўқишга қабул қилиниши, мамлакат иккинчи қатъий карантиндан яқинда чиққани кабилар ҳақида сўз боради.\nБатафсил The New York Times муқовасида — Ўзбекистондаги имтиҳонлар\nЎзбекистон 4 сентябрдан 5 та йўналиш бўйича халқаро авиақатновларни қайта тиклайди\n«Ўзбекистон ҳаво йўллари» АЖ 4 сентябрдан 5 та хорижий шаҳар билан мунтазам халқаро авиақатновларни қайта тиклаётгани ҳақида хабар қилди.\nУнга кўра, 4 сентябрдан бошлаб Ўзбекистонда қуйидаги йўналишлар бўйича парвозларни мунтазам равишда қайта тиклаш тўғрисида қарор қабул қилинган:\n• Тошкент—Дубай—Тошкент: ҳафтада бир марта, 4 сентябрдан жума кунлари;\n• Тошкент—Франкфурт—Тошкент: ҳафтада бир марта, 10 сентябрдан пайшанба кунлари;\n• Тошкент—Олмаота—Тошкент: ҳафтада бир марта, 11 сентябрдан жума кунлари;\nБатафсил Ўзбекистон 4 сентябрдан 5 та йўналиш бўйича халқаро авиақатновларни қайта тиклайди\nМактабларда дарс машғулотлари эрталаб соат 8:00 дан кеч соат 17:30 гача ташкил қилинади.\nДарслар табақалаштирилган тартибда бошланади, яъни:\n1-4 синфлар мактабга соат 08:00 гача,\n5-8 синфлар соат 08:30 гача ҳамда\n9-11 синфларнинг келиши соат 09:00 гача алоҳида эшиклардан ижтимоий масофа сақлаб, тана ҳароратини ўлчаган ҳолда амалга оширилади.\nДарслар “Синф системаси”да олиб борилади, яъни барча дарслар бир синф учун бир хонада олиб борилади.\nБатафсил Мактабларда дарс машғулотлари эрталаб соат 8:00 дан кеч соат 17:30 гача ташкил қилинади.\nУргут туманининг “Катта Санчиқул” маҳалласида кам таъминланган оилаларга бериладиган бир миллион сўм пулнинг юз минг сўмини махалла раиси ушлаб қолиб, махалла раиси депутатлар келишини билгандан сўнг қайтариб берилганлиги тўғрисида\nDaryo.uz сайти орқали ижтимоий тармоқларда 2020 йил 30 август куни “Ургут туманининг “Катта Санчиқул” маҳалласида кам таъминланган оилаларга бериладиган бир миллион сўм пулнинг юз минг сўмини махалла раиси ушлаб қолиб, махалла раиси депутатлар келишини билгандан сўнг қайтариб берилганлиги тўғрисида”ги мақола чоп этилган\nУшбу мақолага Ургут тумани ҳокимлигининг Расмий муносабати\nБатафсил Ургут туманининг “Катта Санчиқул” маҳалласида кам таъминланган оилаларга бериладиган бир миллион сўм пулнинг юз минг сўмини махалла раиси ушлаб қолиб, махалла раиси депутатлар келишини билгандан сўнг қайтариб берилганлиги тўғрисида


ЭКОТЕХНОЛОГИЯЛАР СОҲАСИДАГИ ҲАМКОРЛИК РИВОЖЛАНМОҚДА - Ўзбекистон овози газетаси\nТошкент шаҳрида 14 май куни IX Инновацион ғоялар, технологиялар ва лойиҳалар республика ярмаркаси доирасида экотехнологиялар бўйича Ўзбекистон – Япония симпозиуми бўлиб ўтди.\nЎзбекистон Республикаси Вазирлар Маҳкамаси ҳузуридаги Фан ва технологияларни ривожлантиришни мувофиқлаштириш қўмитаси ҳамда Прогнозлаштириш ва макроиқтисодий тадқиқотлар институти томонидан Япониянинг «Honda» фонди ва Япония сиёсий тадқиқотлар миллий институти ҳамкорлигида ташкил этилган мазкур тадбирда икки мамлакатнинг иқтисодиёт, машинасозлик, атроф-муҳит муҳофазаси, илм-фан соҳаларида фаолият юритувчи компания ва концернлари раҳбарлари, олимлар, мутахассислар иштирок этди.\nЎзбекистон Республикаси Фанлар академияси президенти Ш.Солиҳов, Япониянинг мамлакатимиздаги Фавқулодда ва мухтор элчиси Ф.Като ва бошқалар Ўзбекистон билан Япония ўртасидаги ҳамкорлик муносабатлари барча соҳаларда изчил ривожланиб бораётганини, бунда икки мамлакат раҳбарларининг учрашувларида эришилган келишувлар муҳим ҳуқуқий асос бўлиб хизмат қилаётганини алоҳида таъкидлади.\nЭкотехнологиялар — Ўзбекистон ва Япония ўртасидаги ҳамкорликнинг муҳим йўналишларидан. Бу борада илмий-тадқиқот муассасалари ва олий ўқув юртлари ўртасидаги алоқалар тобора фаоллашмоқда. Япония Таълим, маданият, спорт, фан ва технологиялар вазирлигининг ўқув дастурлари ҳамда «Тараққиётга расмий кўмак» дастури бўйича Ўзбекистондан Кунчиқар мамлакатга талабалар юборилмоқда.\nАбу Райҳон Беруний номидаги Тошкент давлат техника университети ҳузурида Ўзбекистон — Япония ёшларининг инновация марказини ташкил этиш ишлари олиб борилаётир. Бу марказ ёш олимларни рағбатлантириш, уларнинг дунёдаги тенгдошлари билан тажриба алмашиши учун катта имконият яратади. Марказ фаолиятини ташкил этиш жараёнига профессор-ўқитувчилар билан бирга ёш олимлар, чет эл олий ўқув юртлари изланувчилари ҳам жалб этилган.\n— Инсониятнинг барқарор ривожланишига, атроф-муҳит мусаффолигига таҳдид солаётган экологик муаммоларни бартараф этиш йўлида экотехнологиялардан фойдаланиш муҳим аҳамиятга эга, — деди Япониянинг «Honda» фонди президенти Хирото Ишида. — Ўзбекистонда бу борада изчил чора-тадбирлар амалга оширилаётгани эътиборга сазовор. Мамлакатингиз билан ўзаро муносабатларни янада мустаҳкамлаш, жумладан, экотехнологиялар соҳасида ҳамкорликни ривожлантириш тарафдоримиз. Мазкур анжуман икки томонлама алоқаларнинг янги қирраларини кашф этиш, фойдали келишувларга эришиш ва ҳамкорликни янада фаоллаштиришга хизмат қилади.\nСимпозиум иштирокчилари Ўзбекистонда экотехнологиялар соҳасини ривожлантириш борасида эришилаётган ютуқларни юқори баҳолади. Меҳмонларга мамлакатимизда атроф-муҳитни муҳофаза қилиш, уни қайта тиклашни таъминлайдиган инновацион технологияларни ишлаб чиқиш борасида олиб борилаётган ишлар, қайта тикланувчи энергия манбаларидан самарали фойдаланиш услублари ҳақида маълумот берилди.\nТадбирда Ўзбекистон билан Япония ўртасида экотехнологиялар соҳасидаги ҳамкорликнинг бугунги аҳволи таҳлил қилиниб, уни янада ривожлантириш юзасидан фикр алмашилди. Технологик эволюция ва иқтисодий ривожланиш, қайта тикланувчи энергия манбаларини татбиқ этишнинг ҳуқуқий тамойиллари, катта шаҳарлардаги сув инфратузилмалари учун экотехнологиялар, атроф-муҳит ва қурилиш соҳаларида замонавий ва ресурстежамкор технологиялар, инсон ва атроф-муҳит билан фан, технология ва иқтисодий ривожланиш уйғунлигига оид маърузалар тингланди.


Кремль расмий вакили Дмитрий Песков АҚШ президенти Жо Байденнинг Қримни Россияники деб тан олмаслиги тўғрисидаги гапларига жавоб қайтарди.\nБайден аввалроқ АҚШ Қримнинг эгаллаб олинганлигини ҳеч қачон тан олмаслигини айтганди.\n«Қрим эгаллаб олинганини ростдан ҳам тан олиб бўлмайди. Бу ҳақда ҳеч ким гапирмаяпти ҳам, чунки бундай бўлмаган», — деди Россия президентининг матбуот котиби.\nПесков Қримнинг Россияга қўшилиши халқаро ҳуқуқнинг барча меъёрларига қатъий амал қилинган ҳолда юз берганини таъкидлади.\nЖо Байден 26 февраль куни Россия халқаро ҳуқуқ ва замонавий давлатларнинг ўзаро муносабатлари меъёрларини, шунингдек, Украинанинг суверенитети ва ҳудудий яхлитлигини бузган ҳолда «Қримга бостириб киргани»га етти йил тўлганини эслатиб ўтганди.\n«Қўшма Штатлар бугунги кунда ҳам бу зиддият бошидан буён бўлгани каби Украина ва унинг иттифоқчиларини қўллаб-қувватлашда давом этади. Бу нохуш санада биз яна бир бор оддий ҳақиқатни таъкидламоқчимиз: Қрим — бу Украина. Қўшма Штатлар Россиянинг ярим оролни эгаллаб олганини ҳеч қачон тан олмайди, биз Украина билан бирга Россиянинг тажовузкор ҳаракатларига қарши турамиз», деганди у.\nҚрим 2014 йил 16 мартда ўтказилган референдум асосида Россия таркибига киритилганди. Ўшанда Қримда РФ қуролли кучларининг ҳарбий бўлинмалари жойлаштирилганди, президент Владимир Путин бу ҳарбийлар «Қрим халқ мудофаа кучларига кўмак сифатида юборилгани» ҳақида айтганди. 17 март куни Қрим парламенти мустақиллик ҳақида фармон қабул қилиб, Қримни Россия таркибига субъект сифатида қўшиб олиш учун мурожаат қилади. 18 март куни Россия президенти Владимир Путин Қрим Республикасини мустақил давлат сифатида тан олиш ҳақида қарор имзолайди. Шу куннинг ўзида Россия ва Қрим респубикани ва Севастопол шаҳрини Россия Федерацияси таркибига киритиш бўйича келишув имзолашади.\nЭрдўған Анқара Қримнинг Россияга қўшиб олинишини тан олмаслигини айтди


Ўзбекистон Республикаси Президенти Шавкат Мирзиёев 10 сентябрь куни Тошкент шаҳридаги Президент мактабига ташриф буюрди.\nСиёсий ўқувлар партия ходимларининг тафаккурини кенгайтиришга хизмат қилмоқда\nЎзбекистон «Миллий тикланиш» демократик партияси Қашқадарё вилоят Кенгаши томонидан “Сайловлар: ғалаба стратегияси ва тактикаси” мавзусида семинар-тренинг бўлиб ўтди.\nАлишер Хамраев: Тўйни қачон ва қандай ўтказиш ҳар кимнинг ўз иши, деган қараш нотўғри!\nАзалдан маросимнинг узоқ-яқиндан келган иштирокчилари – меҳмонларга баҳоли қудрат дастурхон ёзилган, аммо бу ҳолат ҳозирги тўйлардан тубдан фарқ қилган. Чунки бугун айрим ҳолларда никоҳ, хатна маросимлари номаъқул ҳашамга айланиб кетмоқда. Масалан, никоҳ тўйи маросимлари дабдабали дастурхон, казо-казо хонанда ва раққосалар, икки-учталаб тасвирга олувчи ҳамда европача "чиройли" удумлар билан шу қадар безатилаяптики, бу тантана тўй эгаси ва унинг оиласи "тақдимоти"га айланиб қолаяпти. Кафе ва ресторанлар эса тақдимот саҳнаси гўё. Тўй соҳиби бу саҳнада оиласи "нуфузи"ни намойиш этиши оддий ҳол бўлиб кўринмоқда. Аслида эса айнан шунинг ортидан оилавий можаролар, низо-жанжаллар, ажралишлар, қудалар ўртасида совуқчилик кўпайиб бораяпти.\nАёлга эътибор – бу аввало оилага, жамият келажагига бўлган эътибор!\nЎзбекистон “Миллий тикланиш” демократик партияси Навоий вилояти Кенгаши томонидан Навоий шаҳридаги “Coworking” марказида “Аёл – миллат овози” мавзусида давра суҳбати ўтказилди.\nАбдурашид Тўхтабоев: Президент ташаббуслари барча ўзгаришлар асоси бўлмоқда\nЎзбекистон “Миллий тикланиш” демократик партияси Хоразм вилоят кенгаши ташаббуси билан ташкил этилган кўрик-танлов ана шундай номланди.\nТарихий меросни сақлаш ва ўрганиш, авлоддан-авлодга етказиш партиянинг бош мақсадларидан бири\nАбу Райҳон Беруний таваллудининг 1046 йиллиги муносабати билан кенг миқёсда маъданий-маърифий тадбирлар ўтказилмоқда.\nНовости 21 - 30 из 1732


Карантин жорий этилган бир пайтда Жиззахда фоҳишахона юритаётган қўшмачи мижозлари билан бирга қўлга тушди - Darakchi\nЖИНОЯТ 07.04.2020, 08:21\nЖорий йилнинг 4 апрелида вилоят ички ишлар бошқармаси ходимларининг тезкор тадбири натижасида қўшмачилик қилиш ёки фоҳишахона сақлаш билан боғлиқ жиноят аниқланди. Бу ҳақда ИИБ Ахборот хизмати маълум қилди.\nМаълум бўлишича, Шароф Рашидов тумани, Оқтош маҳалла фуқаролар йиғинида истиқомат қилувчи, 1974 йилда туғилган Х.Н. Жиззах шаҳар, Қассоблик маҳалласида жойлашган меҳмонхоналардан бирида қўшмачилик фаолияти билан шуғулланиб келган. Ҳуқуқбузарга меҳмонхона иш юритувчиси бўлиб ишлаб келгани қўл келган.\nҚўшмачи Шароф Рашидов тумани, Зиёкор маҳалла фуқаролар йиғинида истиқомат қилувчи 1998 йил туғилган Н.А., шу маҳаллада яшовчи 1994 йил туғилган Т.М.ларнинг Мирзачўл тумани, Янгидала маҳалла фуқаролар йиғинида истиқомат қилувчи 2001 йил туғилган, турмушга чиқмаган М.Н. билан жинсий алоқа қилишларига шароит яратиб берган вақтда фош этилди. Далилий ашё сифатида 200 минг сўм пул ҳужжатлаштириб олинди.\nҲолат юзасидан Жиноят кодексининг 131-моддаси билан жиноят иши қўзғатилган.


«Асир қилганди». Манзура ҳаётига суиқасд бўлганини айтди — видео - 25 Мая 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nВторник, 2022-07-05, 5:22 AM\nГлавная / Bosh sahifa » 2022 » Май » 25 » «Асир қилганди». Манзура ҳаётига суиқасд бўлганини айтди — видео\nБунга 20 йил бўлган\nАктриса, хонанда Манзура YouTube’даги «Instervyu Tv» лойиҳасига берган интервьюсида 20 йил аввал ҳаётига бўлган суиқасд ҳақида гапириб берди.\nЎша пайтда уларга пичоқ билан ҳужум қилган. Хонанда улардан қўрқмаган. Улар нима деса, шундай жавоб қайтарган. Ҳар хил гап-сўзлардан сўнг уни қўйиб юборишган. Манзура агар эсласа, бундай ҳолатлар кўп бўлганини таъкидлади.\n«Бундан йигирма йилча аввал тўйда жамоадаги болаларимни урмоқчи бўлиб, пичоқ билан келиб, ўлдириб юбормоқчи бўлишган. Мен ҳам жуда ‘духи’ баланд қиз эдим. Отдан тушсам ҳам, эгардан тушмаганман. Улар нима деган бўлса, худди шундай жавоб қайтарганман. Ҳар хил гап-сўзлардан сўнг, улар бизни қўйиб юборган. Улар бизни ўраб олиб, асир қилиб қўйишганди. Маъмуримни тепишган эди. Бундай ҳолатлар эсласак, кўп чиқаверади», — дейди хонанда.\nЭслатиб ўтамиз, аввалроқ Манзура ўзгаришига нима сабаб бўлганини айтганди. Хонанданинг сўзларига кўра, инсон фарзандларига ҳаром луқма едирса, қачондир унинг бадалини тўлайди. Манзуранинг ота-онаси уларга ҳалол едирган. Актриса эса Аллоҳга қайтишининг сабабини айнан шу билан изоҳлади.\n«Инсон фарзандига ҳаром луқма едирса, унинг бадалини тўлайди. Биз ҳалол еганимиз учун ҳаммамиз Аллоҳга қайтганмиз. Мен ҳам рўмол ўрадим, узун кийдим. Бунга ота-онамнинг ҳалол топгани сабаб бўлди. Онам менга Қуръон тиловатини ўргатарди. Шу нарсалар сабаб ҳам биз уларнинг охирати учун тиловатдамиз. Нимага шунчалик даражада ўзгарганим ҳақида ўзим ҳам ўйлайман. Чунки вақт ўтган сари баъзи клипларимни кўрсам, ўзимга ‘Шу менми?’, деган саволни бераман. Шунчалик ‘гламур’ санъаткор бўлганман. Шахсан мен бу ўзгаришни ота-онамнинг бизга ҳалол едиргани самараси деб биламан», — дейди у.\nШунингдек, у Юлдуз Усмонованинг 22 йилдан бери сақлаб келаётган нарсасини кўрсатганди. Юлдуз Усмонова 2000 йилдаги концертини «Юлдуз Шоу» номи остида катта қилиб ўтказган. Шунда меҳмонларга статуетка берган. Манзура бундай нарса ҳеч кимда йўқлигини таъкидлади. Ўша пайтда Манзуранинг продюсери Юлдуз Усмоновага ҳам концерт бойича продюсерлик қилган.\n«Бу нарса ҳеч кимда йўқ. 2000 йил Юлдуз Усмонова катта шоу қилган. Шунда ‘Yulduz shou’ қилинди ва бу статуетка меҳмонларга берилди. Менинг продюсерим Юлдуз опага ҳам концерт бўйича продюсер эди. Шунинг учун, мен мунтазам равишда Юлдуз Усмонованинг олдида бўлганман. Мен Юлдуз Усмоновани жуда ҳурмат қиламан», — дейди у.\nUshbu ma'lumot #ahborot, #xabarlar, #uznews, #habarlar, #newsuz, #новости, #Yangiliklar, #Yangilik, #news dan olindi!\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 146 | Добавил: #Yangiliklar, #Yangilik, #newsuz, #uznews, #новости, #ahborot, #habarlar, #xabarlar, #news | Рейтинг: 0.0/0\nОйига 10 минг доллар топадиган блогер Эрали\nАқл тиши чиқаётиб азоб берса...


Исроил Мадримов ва Муроджон Аҳмадалиев Америка Қўшма Штатларига жўнаб кетди. Жанглар қачонга режа қилинган? (Фото)\n6 июнь, 2021, 08:32\nТеглар:Муроджон Аҳмадалиев | Исроил Мадримов\nЯнги ғалабалар сари йўл олинди.\nПрофессионал боксда муваффақиятли одимлаётган ҳамютрларимиз Исроил Мадримов ва Муроджон Аҳмадалиев ўзларининг навбатдаги жанги учун тайёргарликни бошлаш мақсадида Америка Қўшма Штатларига жўнаб кетти.\nМадримов WBА Gold чемпиони Мишел Сорога қарши рингга кўтарилиши бўйича музокаралар бўлиб ўтмоқда. Муроджон Ахмадалиев эса ўз чемпионлик камарларини WBА йўналишида мажбурий даъвогар Ронни Риосдан ҳимоя қилади. Мазкур жанглар август ёки сентябрь ойида бўлиб ўтиши режа қилинган.


Қабзиятдан қандай қутулиш мумкин? – "Тасвир" нашриёт уйи\nҚабзиятдан қандай қутулиш мумкин?\nҚабзиятнинг сабаблари турлича. Агар одам узоқ вақт бу муаммодан азият чекса, ҳазм қилиш тизими билан боғлиқ муаммолар юзага келиши, шунингдек, йўғон ичак яллиғланиши, ичакда дарз ҳосил бўлиши, бавосил пайдо бўлиши мумкин.\n* сувни етарлича истеъмол қилмаслик;\n* ёғли ва сифатсиз таомларни кўп тановул қилиш;\n* қуруқ таомларни тановул қилиш;\n* йўғон ичакнинг яллиғланиши;\n* эндокрин касалликлар;\n* камҳаракатлилик ва мунтазам ўтириб ишлаш бўлиши мумкин.\nАломатлари ва даво чоралари\nҚабзият кўпинча қоринда оғриқ, газ тўпланиши билан кечади. Одам бир неча кунгача ичини бўшатолмайди, бундан умумий аҳвол ёмонлашади, қонга заҳарли моддалар тушади. Бу аҳвол узоқ давом этса, мутахассисга мурожаат қилиш керак.\nИчак — бу иммун тизимининг бир қисми. У ўз ишини яхши бажариши учун овқатланиш тартибига аҳамият бериш керак. Ичак фаолияти учун энг фойдалиси — клетчатка, сув ва қатиқ маҳсулотлари. Агар ичакка бу маҳсулотлар мунтазам равишда тушиб турса, у соат механизмидек яхши ишлайди.\nАгар одам мунтазам равишда гўшт еса, уни салатлар билан уйғунлаштириши зарур. Бу исмалоқ, пиёз, карам, шунингдек, сабзавотлар — сабзи, бодринг, помидорли салат бўлиши мумкин. Энг фойдали сабзавот лавлаги саналади. Уни қайнатиб, хомлигича, тоблаб ейиш, шунингдек, шарбат тайёрлаш (масалан, сабзи ва лавлагили) мумкин.\nТобланган лавлаги салати\nДуховкада лавлагини тоблаб пишириб, пўстини тозаланг. Кейин майда тишли қирғичдан чиқаринг. Ёнғоқ ва зайтун мойи қўшиб, 10 кун давомида ҳар куни истеъмол қилинг.\nСув ичишни унутманг!\nИсмалоқни блендерда майдалаб, лавлаги шарбати билан қўшинг. Кунига 3 маҳал овқатланишдан олдин истеъмол қилинг.\nСув — барча маҳсулотлар учун ажойиб эритувчи восита. Овқатланишлар орасида сув ичишни унутмаслик керак. Шунда ичак билан боғлиқ муаммолар камаяди.\nҚатиқ маҳсулотлари ичакни қўзғатиб, ишлашига ёрдам беради. Уларни мунтазам истеъмол қилиш ҳазм қилиш тизими ишини яхшилаб, қабзиятдан халос этади.\nУни касалликдан қутулиш учун кунига бир неча марта истеъмол қилишади. Бир кунда 30 г дан зиёд мой истеъмол қилиб бўлмайди, чунки бу кўнгилсиз оқибатларга олиб келиши мумкин. Шунингдек, уни истеъмол қилишни уч кундан кўпга чўзиб бўлмайди.\nҲуқна учун 1 литр мойчечак қайнатмаси, махсус мослама, вазелин керак бўлади. Қайнатма тўғри ичакка юборилади ва бир неча дақиқадан сўнг табиий бўшаниш юз беради. Ҳуқнани оддий қайнатилган сув билан ҳам қилиш мумкин.\nЯнги маҳсулотлардан тайёрланган шарбат истеъмол қилган яхши. Ичак яхши ишлаши учун кўкатлар фойдали. Блендерда майдаланган кўкатни олма шарбати ва бананли пюре билан аралаштириб, икки ҳафта давомида ҳар куни истеъмол қилиш керак.\nТушликдан сўнг уйқуга ётиш — ҳазм қилиш тизими учун зарарли. Чунки овқатни ҳазм қилиш жараёнлари секинлашади. Энг маъқули — пиёда сайр ёки бирон машғулот. Шунингдек, фойдали машқларни бажариш мумкин:\n* Белингизни тик тутиб ўтирган ҳолда секин-аста қоринни тортиб, қўйиб юборинг. Бундай машқни 10 мартадан уч маҳал бажаринг.\n* Чалқанча ётган ҳолда велосипед минаётгандек ҳаракат қилинг.\n* Соат стрелкаси бўйича илиқ кафтлар билан қоринни аста уқаланг. Уқалашни овқатланишдан олдин бажариш мумкин.\n* сувни етарли миқдорда истеъмол қилиш;\n* қуруқ таомлар билан қорин тўйдиришдан воз кечиш;\n* овқатни яхшилаб чайнаш;\n* ҳазм қилиш тизими аъзолари касалликларини ўз вақтида даволаш;\n* сабзавот ва мевалар истеъмол қилиш зарур.


Сирдарё вилоятида ис газидан заҳарланиш оқибатида 33 ёшли эркак ва унинг 26 ёшли турмуш ўртоғи вафот этди. Уларнинг 2 ёшли қизи реанимацияга ётқизилган. Бу ҳақда Kun.uz мухбири вилоят прокуратурасига асосланиб хабар берди.\nМаълум қилинишича, Оқолтин тумани ички ишлар бўлими навбатчилик қисмининг 2021 йил 8 январ куни соат 13:45да берган хабарига кўра, Оқолтин тумани «Кўркам диёр» маҳалласининг Маржонбулоқ кўчасида яшовчи 1987 йилда туғилган фуқаро Т.С., турмуш ўртоғи 1994 йилда туғилган И.С. ва вояга етмаган фарзанди 2019 йилда туғилган Э.Р. яшаш хонадонида заҳарланган. Заҳарланиш оқибатида Т.С. воқеа жойида вафот этган.\nШунингдек, турмуш ўртоғи И.С. ва вояга етмаган фарзанди Э.Р. Оқолтин тумани тиббиёт бирлашмасининг жонлантириш бўлимига ётқизилган. Кўрсатилган тиббий ёрдамларга қарамасдан, И.С. шифохонада вафот этган.\nСамарқандда ис газидан 4 киши вафот этди


Latifa.uz — Газета сотувчиси: — Келинглар, газетадан олинглар! Газетамизнинг янги сони, 100 кишининг алданганлиги... Харидор келиб: — Менга битта газета беринг. Сотувчи яна: — Келақолинглар, газетадан олиб қолинглар... Газетамизнинг янги сони, 101 кишининг алданганлиги...\n— Келинглар, газетадан олинглар! Газетамизнинг янги сони, 100 кишининг алданганлиги...\n— Менга битта газета беринг.\n— Келақолинглар, газетадан олиб қолинглар... Газетамизнинг янги сони, 101 кишининг алданганлиги...


Пневмониядан Қирғизистонда 612, Қозоғистонда эса 623 бемор ўлди. Расмийлар Ўзбекистонда пневмония эпидемияси йўқлигини айтмоқда\n06 май 2021, Тошкент вақти: 16:59\nКоронавирус юқиб, пневмониянинг оғир формасидан азият чекаётган бемор сунъий нафас олдириш қурилмасига уланган. Тошкент, 2020, июнь.\nҚўшни Қирғизистон ва Қозоғистонда юзлаб киши ҳаётига зомин бўлаётган пневмония эпидемияси, Озодлик гаплашган СЭОА бўлинмалари ва ССВ расмийларига кўра, Ўзбекистонда ҳозирча кузатилмаётир.\nАммо, Тошкент, Самарқанд, Наманган ва Андижон вилоятларидаги шифокорлардан олинган маълумотга кўра, Ўзбекистонда атипик пневмония билан касалланиш ҳолатлари кўпайган ва бу касалликни ҳам COVID-19 инфекцияси келтириб чиқармоқда, деган хулосага келинган. Шифокорларга кўра, бундай пневмониядан ўлим ҳолати оз.\nКоронавирус статистикасига қўшилмай, алоҳида ҳисобланаётган пневмониядан вафот этганлар 16 июлгача Қирғизистонда 612 нафар (касалланганлар 10 мингга яқин) Қозоғистонда эса 623 нафарга (касалланганлар 39 мингдан) етди.\nҚозоғистон ва Қирғизистонда COVID-19 инфекцияси аломатлари кўринган, аммо вируснинг ўзи аниқланмаган пневмония касаллиги кенг кўламда тарқалишда давом этмоқда.\nШифокорлар орасида "янги турдаги", "атипик", "номаълум", "внебольничная" пневмония, деб номланаётган бу касалликнинг аломатлари коронавирус инфекцияси қўзғаган COVID-19 касаллиги билан бир хил, аммо тест таҳлилларида вирус аниқланмаётир.\nБундан ташқари, пневмония ташҳиси қўйилган беморларда ўпканинг яллиғланиши, коронавирус инфекциясига чалинган беморлардан тез кечмоқда. Оғир ҳолатларда ўпка яллиғлана бошлаганидан 4-5 кун ўтиб, бемор вафот этмоқда.\nҚирғизистон Соғлиқни сақлаш вазирлигига кўра, 16 июлга келиб қарийб 10 минг одам бу касалликка чалинган, 612 нафари ўлган.\nҚозоғистонда эса расмий маълумотга кўра, қарийб 40 минг одам пневмонияга чалинган, 628 одам бу касалликдан ўлган.\nҲар икки давлат шифокорлари пневмонияга чалинган беморларни COVID-19 инфекциясини даволаш методикаси асосида даволамоқда. Аммо, касалликнинг ривожланиш суръати COVID-19 беморларига нисбатан тез кечаётгани, бунинг устига тиббий ресурслар етишмаётгани боис, ўлим кўлами ошиб бораётганини қайд этмоқдалар.\nЖаҳон Соғлиқни сақлаш ташкилотининг Қозоғистондаги вазиятни кузатаётган экспертлари бу касалликни келиб чиқиши номаълум бўлган янги турдаги пневмония, деб таърифламоқда ва ҳозиргача, уни коронавирус инфекцияси қўзғаганини тахмин қилмоқда.\nЎзбекистонда ҳам пневмония билан касалланиш ҳоллари кузатилмоқда. Аммо Соғлиқни сақлаш вазирлиги мутахассисларига кўра, бу касалликни COVID-19 инфекцияси қўзғамоқда.\nҚўшни давлатлардаги каби, келиб чиқиши номаълумлиги айтилаётган пневмония касаллиги Ўзбекистонда расман ҳануз қайд этилмаган.\nПневмонияга чалинган беморлар\nТошкентда яшайдиган 36 яшар бемор бир неча кун муқаддам ўзига пневмония бошланғич даражаси ташхиси қўйилганини билдирди. (Беморнинг шахсига оид маълумотлар ошкор қилинмаётир.)\nБеморнинг айтишича, у бир неча кун ўзида енгил иситма, йўтал ва кучли ҳолсизликни сезган. Аммо, кучли иситма, таъм ёки ҳид билиш қобилиятини йўқотиш каби COVID-19 инфекциясида кузатиладиган бошқа аломатларни сезмаган.\nСуҳбатдош “Тез ёрдам” хизматига мурожаат қилгани, аммо кутишга сабри чидамай, хусусий клиникага бориб, умумий тиббий текширувдан ўтганини айтди:\n“Озгина шамоллаб қолгандим. Кучли иситма йўқ эди. Кейин ўзим бориб, МСКТ (компьютер томографияси-таҳр.) қилдирсам, ўпканинг икки томонлама яллиғланиши, деб диагноз қўйишди, ҳали бошланғич даражаси экан, процентини айтишмади, тўғриси. Дориларни ёзиб, уйда даволанишга тавсия берди врач. Унақа ковидга подозрение, демади, шифохонага ҳам жўнатмади. Чунки, тест натижасини узоқ кутиш керак, уни устига бориб, вирус юқтириб келиш мумкин. Доктор уйда даволанинг, аҳволингиз оғирлашса яна келинг, ётқизамиз, деди".\nБухородаги юқумли касалликлар шифохонасида даволанаётган мустақил журналист Учқун Турсунов ҳам пневмонияга чалингани, аммо COVID-19 учун топширган илк таҳлилида вирус тасдиқланмаганини айтди.\nАйтишича, уни коронавирус юқтиргани гумон қилинган беморлар билан бир шифохонада даволашмоқда, у билан бир хонада даволанган 3 беморда коронавирус аниқлангач, бошқа шифохонага жўнатилган:\n"Биринчи марта топширганимда вирус тасдиқланмади. Лекин, ўпкада иккитомонлама яллиғланиш чиқди. Ҳозир шифохонадаман. Аҳволим анча яхши. Бу ерда шифокорлар беморларга жуда яхши қарашяпти, жуда мамнунман. Мендаги пневмонияни нима келтириб чиқаргани жумбоқ, ҳозирча", деди журналист.\nШифокорлар атипик пневмония ҳолатларини қайд этмоқда\nОзодлик гаплашган Тошкент, Самарқанд, Наманган ва Андижон вилоятларидаги шифокорлар сўнгги бир ой ичида коронавирус инфекцияси аломатлари айнан кўринган, аммо вируснинг ўзи аниқланмаган беморларда атипик пневмония касаллиги кузатилаётганини айтмоқдалар.\nЖумладан, Тошкент Тиббиёт академияси қошидаги клиникалардан бирида ишлайдиган шифокордан олинган маълумотга кўра, бундай беморлар, ҳали коронавирус аниқланмагани учун, алоҳида шифохоналарга ётқизилмоқда ва COVID-19 касаллиги методикаси билан даволанмоқда:\n"Атипичний пневмония тури чиққан. Уям ковиднинг бир белгисиз тури. Ваҳима керагидан ортиқча кўтарилган, лекин асоссиз. Тўғри, ўлим ҳолатлари бор, лекин унақа кўп эмас".\nПойтахтдаги 2-сонли юқумли касалликлар шифохонасидан олинган маълумотга кўра, бундай беморлар талайгина:\n“Бизга бунақалар ковидга подозрение билан келтириляпти. Лекин, 3 кун узоғи билан 5 кунда маълум бўляпти. Ковид чиққанлар махсус шифохонага кетади, чиқмаганлар тузалиб, уйига кетади. Ҳозир пневмония бўлганларнинг кўпи ковидга чалинган, фақат тест топширмаган ёки натижаси узоқда чиқадиган бемор бўлиши мумкин”, деди ушбу шифохона ходими.\nСамарқанд вилоятидаги юқумли касалликлар шифохонасида ишлайдиган шифокор ҳам кейинги пайтларда COVID-19 инфекцияси аниқланмаган, аммо ўпка яллиғланиши 50 фоиздан ошиб улгурган беморлар сони аввалгидан бироз кўпайганини билдирди.\n"Беморни анализи 3 мартагача отрицательний (манфий) чиқиб турган бўлиши мумкин. Келяпти шунақа беморлар. Анализ натижасини кутиб ўтирсангиз, беморда ўпка яллиғланиши ривожланиб кетяпти. Шунинг учун, уларни алоҳида шифохонага жойлаб, даволашни бошлаганмиз. Айримларида иккинчи ёки учинчи тестда коронавирус чиқяпти. Лекин, тезда тузалиб кетаётган беморларда учинчи тестга келиб, вирус аввал бор бўлса ҳам чиқмайди, чунки бемор тузалган. Аммо, менинг ишончим комил, бу пневмонияни ҳам ковид қўзғаяпти", деди исмини ошкор қилмаётганимиз шифокор.\nЧегарадаги шифокорлар қўшнилар ҳолидан хабардор\nОзодлик Қирғизистонга чегарадош ҳудудлар – Андижон ва Наманган вилоятларидаги шифохона, Санитария эпидемиология марказлари ва Коронавирус штабларига ҳам боғланди.\nМухбир қатор расмий идоралардан, Қирғизистон ёки Қозоғистондаги каби, оммавий пневмонияга чалиниш ҳоллари ёки бу касалликнинг ёйилишига оид бирор маълумот ҳануз қайд этилмагани ҳақида жавоб олди. Хусусан, Соғлиқни сақлаш вазирлиги ёки бошқа ҳукумат ташкилотидан қўшимча эҳтиёт чораларини кўриб қўйиш ҳақида топшириқ ҳам бўлмагани айтилди.\nАммо, Озодлик гаплашган водийлик шифокорлар қўшни давлатлардаги вазиятдан хабардорлигини билдирди.\nЖумладан, Наманган вилоятидаги юқумли касалликлар шифохонасининг навбатчи шифокори Қирғизистонда қайд этилган энг сўнгги рақамларни тилга олди:\n“Бугунги статистика бўйича 74 киши пневмониядан ўлди Қирғизистонда, деб ўқидим Интернетда (15 июль). Лекин, мен шифохона номидан гапиролмайман, врач сифатида айтаманки: бизда алоҳида пневмония йўқ. Бўлмасин ҳам. Унақа пневмонияга тайёргарлик кўриб туринглар, деган кўрсатма келганидан ҳам хабарим йўқ. Бизда коронавирусга чалинганлар бор ва уларни белгиланган тартибда даволаяпмиз. Лекин, коронавирус 5 мартагача тестда манфий бериб, кейин мусбат чиқиши мумкин. Шунинг учун, Жаҳон соғлиқни сақлаш ташкилоти у пневмонияни ҳам коронавирус келтириб чиқараётган бўлиши мумкин, деганини ўқидим Интернетда”, деди исмини очиқлашни истамаган шифокор.\nШунингдек, Қирғизистонга чегарадош Андижон вилоятида ишлайдиган шифокорлардан бири ҳам қўшни давлатдаги вазиятни муттасил кузатиб бораётгани, ундан бироз хавотирда эканини айтди.\n“Бизда ҳозирча унақа пневмония йўқ. Мени назаримда қўшни давлатларда диагностикада муаммо бўляпти. Бу пневмонияни коронавирус инфекцияси чиқаряпти, деган фикрдаман. Балки бу коронавируснинг мутацияга учраган шакли ҳам бўлиши мумкин. Аммо, коронавирус инфекцияси ҳали тўлиқ ўрганилмаган, шунинг учун бу ҳақда олдиндан бир нарса дейиш жуда қийин”, деди бу шифокор.\nОзодлик билан суҳбати ёзиб олинишига рози бўлган бу шифокор Қирғизистондаги вазият ва унинг Ўзбекистонга кўчиши эҳтимолига оид бошқа саволларга ҳам жавоб берди.\nҚуйида бу шифокор билан суҳбатни тўлиқ тинглашингиз мумкин:\nАндижонлик шифокор билан суҳбат\nРасмийлар муносабат билдирмаётир\nОзодлик қўшни давлатларда шитоб билан кенгаяётган ва ўлим сони кундан-кунга ошиб бораётган, Ўзбекистонда ҳам қисман кузатила бошлаган пневмония касаллиги юзасидан туғилган саволларга расмий идоралардан жавоб олишга уринди.\nСоғлиқни сақлаш вазирлиги (ССВ)марказий аппарати ва матбуот котиби Фурқат Санаев Озодлик саволларига жавоб бермади. Қайд этиш лозим, ССВ Озодлик саволларини анчадан буён жавобсиз қолдириб келмоқда.\nСанитария-эпидемиология ва осойишталик агентлиги марказий аппарати ва матбуот котиби Муҳаммаджон Бозоров ҳам Озодликнинг телефон қўнғироқлари ва ёзма йўллаган саволларига ҳануз жавоб бермади.\nАммо Тошкент вилояти Соғлиқни сақлаш бошқармаси ходими, Ўзбекистонда Қирғизистон ёки Қозоғистондаги каби, илгари кузатилмаган пневмония ҳали расман қайд этилгани йўқ, деди:\n“Бизда ҳали бунақа маълумот йўқ. Вилоятда ҳамма юқумли касалликлар шифохоналари ўз йўналишида ишлаяпти. Бунақа касаллик Ўзбекистонга ҳам келиши мумкин, ёки келмаслиги мумкин, деб ҳам айтиш қийин. Масалан, коронавирус Хитойдан чиққанди, бутун дунёга тарқалди. Аммо, ҳозирча бизда бунақа касаллик (янги турдаги пневмония) тарқалганига оид маълумот йўқ”.\n16 июль соат 17:00 ҳолатига кўра, Ўзбекистонда коронавирус инфекцияси қайд этилганлар сони 14 минг 991 нафарни ташкил этмоқда. Ҳозирда 6 минг 60 бемор шифохоналарда, улардан 60 нафари оғир, 7 нафари эса ўта оғир аҳволда.\nМамлакатда коронавирусга чалинган 73 киши вафот этди. Вазирлик берган баёнотларга кўра, беморларнинг аксари вирусга чалингунча бошқа сурункали касалликлар билан оғриган, коронавирус эса аҳволини оғирлаштирган.\nАммо, беморларнинг 30 дан ортиғи июнь ва июль ойда вафот этди. Хусусан, сўнгги 1 ой ичида вафот этаётган беморларда COVID-19 инфекцияси аниқлангани, аксари бу касалликнинг оғир кўриниши билан оғригани, ўпканинг икки томонлама яллиғланиши - пневмония оғир кечгани ортидан вафот этгани расман айтилди.\nҲозирга қадар ССВ томонидан, COVID-19 инфекцияси тасдиқланмаган, аммо пневмониядан вафот этган беморлар ҳақида бирор маълумот берилмади.\nҚирғизистонда сўнгги суткада пневмониядан 74, COVID-19 дан 11 киши нобуд бўлди\nҚирғизистонда пневмония важидан бир суткада 45 одам нобуд бўлди\nҚозоғистон коронавирус қурбонлари учун мотам тутмоқда\nҚирғизистоннинг собиқ муфтийси пневмониядан вафот этди\nОлмаота вилоятининг ҳоким ўринбосари пневмониядан вафот этди\nҚирғизистонда соғлиқни сақлаш вазири ва унинг ўринбосари пневмонияга чалинди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Мухлиснинг хати реалити-шоу бошловчисининг ҳаётини сақлаб қолди\t15:35, 09 ноябрь 2016\tТурли реалити-шоулар дунё бўйлаб минглаб одамларни телевизор қаршисига михлаб қўяди. Мухлислар реалиту-шоу қаҳрамонларининг ҳаётини, қандай кун кечиришини, қаерда дам олишини, нималар билан машғуллигини билишга қизиқади, деб хабар беради “Nonbox.ru” нашри. АҚШда “Flip or Flop” номли реалиту-шоу жуда машҳурдир. Уйни таъмирлаш ва сотишда одамларга кўмаклашадиган бу шоуни бошловчилар — эр-хотин Тэрек ва Кристина Муссалар олиб боради. Аммо яқингача Тэрекнинг ҳаётини оддий мухлиси сақлаб қолгани ҳеч кимга маълум бўлмаган. 2013 йилда Тэрекнинг электрон почтасига ўзини ҳамшира деб таништирган аёлдан хат келган. Хатда у бошловчига зудлик билан врачга кўринишни маслаҳат берган. Аёл реалити-шоуни томоша қилаётганда Тэрекнинг томоғидаги шишга кўзи тушган. Ўша пайтларда кўрсатув ҳали у даражада оммалашмагани сабабли мухлислардан келган ҳар бир хат диққат билан ўқилиб, бирортаси ҳам назардан четда қолмаган. Хат келган вақтда Тэрек жуда ҳам йўталдан қийналган, бошқа пайт бўлганда у бунга эътибор бермаслиги мумкин эди. Бунинг сабабини кўп тамаки чекканидан кўрган. Шунга қарамай, мухлиснинг огоҳлантириши туфайли врачга боришга қарор қилди. Тиббий таҳлил натижаси уни даҳшатга солди. Тэрекда қалқонсимон без саратонининг II босқичи аниқланди. Бу қўрқинчли касалликка чалинган беморларни кўрганда одам ўзи ҳам шу касалликка чалиниши мумкинлиги ҳақида тасаввур ҳам қилолмайди. Агар мухлиснинг хати бўлмаганда, бошигача ишга кўмилган Тэрек ҳам тиббий текширувдан ўтишни хаёлига келтирмаганди. Врачлар унга зудлик билан операция қилдириб, кимётерапия олишни маслаҳат берди. Операция муваффақиятли ўтди. Тэрек оёққа тургандан кейин унинг ҳаётини сақлаб қолган Райан исмли ҳамширага шахсан миннатдорчилик билдиришга қарор қилди. Агар Райан хавфли касалликдан огоҳлантирмаганда, у ҳалиям врачга бормаган ва оқибатда кечга қолиши мумкин эди. Албатта, узоқ масофадан туриб бирор кишига ташхис қўйиш мумкин эмас. Ҳеч бўлмаганда, хавфдан огоҳлантириш ҳам эзгу амаллардан биридир. Қўрқинчли касаллик ҳеч кимни аяб ўтирмайди...


Баҳром Ашрафхонов молия вазири ўринбосари этиб тайинланди – Газета.uz\nСентябрдан «Ўзбекнефтгаз» раиси бўлиб ишлаб келаётган Баҳром Ашрафхонов молия вазири ўринбосари этиб тайинланди.\nLotinchada 2 феврал 2019, 14:08 Сиёсат\nЎзбекистон президентининг 1 февралдаги фармонига мувофиқ, Бахром Баходирович Ашрафханов молия вазирининг ижтимоий соҳа масалалари бўйича ўринбосари этиб тайинланди, дея хабар қилди Молия вазирлиги матбуот хизмати Telegram-каналида.\nТайинловга қадар у сентябрдан «Ўзбекнефтгаз» компанияси бошқаруви раиси, унгача — 2016−2018 йилларда Ўзбекистоннинг Россиядаги элчиси лавозида фаолият кўрсатган.\nБаҳром Ашрафханов (1969 й. т.) 1993 йилда Тошкент давлат иқтисодиёт университетини, 1994 йилда Америка Қўшма Штатлари Кентукки университетини халқаро валюта-кредит муносабатлари, давлат молияси мутахассислиги бўйича тамомлаган.\n2007 йилдан молия вазири ўринбосари — Молия вазирлиги Ғазначилиги раҳбари бўлиб ишлаган. 2005−2007 йилларда молия вазирининг биринчи ўринбосари, 2004−2005 йилларда — молия вазири ўринбосари, 2002−2004 йилларда — молия вазири ўринбосари, Молия вазирлигининг Суғурта назорати бўйича давлат инспекцияси бошлиғи, 2000−2002 йилларда — мазкур инспекция бошлиғининг биринчи ўринбосари, 1998−2000 йилларда — UzAIG Ўзбекистон-Америка суғурта компанияси бош менежери, 1994−1998 йилларда — AIG Trading Group`нинг Марказий Осиёдаги вакили бўлиб ишлаган.\nБаҳром Ашрафхонов Ўзбекистоннинг Грузиядаги элчиси бўлди 6 сентябрь 2021, 20:19


Саёҳатни хуш кўрувчилар учун эртакмонанд меҳмонхоналар - XABARDOR.UZ\nҚуйида ҳаётингиздаги романтик саёҳатларни ўтказиш имконини берувчи меҳмонхоналар 15талигини тақдим этамиз.\nAshford Castle – Ирландиянинг 13-асрга доир мазкур саройи 75 млн долларлик қайта таъмирлашдан сўнг, янада жозибадор кўриниш касб этди. У ерда бир кеча тунаш учун атиги 488 долларнинг баҳридан ўтсангиз, бас. Ходимлар сизнинг барча инжиқликларингизни муҳайё қилишга шай.\nHôtel de la Cité –жанубий Франциянинг UNESCO Жаҳон мероси рўйхатига киритилган ҳудуди ва ўрта асрларда барпо этилган Carcassonne шаҳри оралиғида жойлашган ягона меҳмонхона ҳисобланади. 1909 йилда барпо этилган бинодаги 59та хона икки бинога тақсимланган. Бу ерда бир кеча тунаш камида 225 доллар туради, холос.\nCastello di Monterone – тан олиш керак, Италияда қасрсифат барпо қилинган меҳмонхоналар жуда кўп. Аммо, 11-асрга оид Castello di Monterone энг чиройли ва дабдабалиларидан биридир. Перуджиа водийсига қараб турувчи меҳмонхонада 20дан ортиқ атиргуллардан иборат боғ барпо қилинган. Бундан ташқари, турк ҳаммоми хизматга шай. Меҳмонхонада бир кеча меҳмон бўлиш 108 доллардан бошланади.\nLeeds Castle – 1119 йили Англияда барпо этилган бу қаср нафақат ўрта асрларга хослиги, балки кўплаб қироллар, хусусан қирол Ҳенри VIII ва унинг рафиқаси арагониялик Екатерина истиқомат қилгани билан ҳам донғи кетган. Бугунги кунда, 500 акрлик ҳудуддаги сарой асосий сайёҳлик мажмуаларидан бири бўлиб, у ерда тунаш имконияти ҳам мавжуд. Бевосита қаср хонасида қолишни истаганлар 180 доллар, ҳовлидаги чайлага 123 доллар тўлаш кифоя қилади.\nNeemrana Fort-Palace – Ҳиндистоннинг Ражастхонида 1464 йилда барпо этилган Neemrana Fort-Palace саройи ташқи кўриниши жиҳатидан ҳам бориб кўришга арзийди. Бир кеча тунаш 221 доллардан бошланади.\nCastello di Pavone – Италиянинг яна бир жозибадор, чўққига қурилган қасри ҳисобланади. 9-асрга хос деворлар Castello di Pavone қасрини янада дабдабали кўрсатади. Бир кечага 135 доллардан ҳақ белгиланган.\nParador de Oropesa – Испаниянинг Sierra de Gredos остоналарида барпо этилган қаср бўлиб, у қадимги саройларда барпо этилган меҳмонхоналар жуда қиммат, деган фикрни чиппакка чиқаради. 14-асрга оид қасрда бир кеча тунаш 75 долларга айланади.\nАвстриянинг Schloss Leopoldskron қасрида "The Sound of Music"( Мусиқа оҳанги) суратга олинган. 18 асрга тегишли рококо услубидаги қаср хоналари 138 доллардан бошланади.\nCulzean Castle – Шотландиянинг ғарбий соҳилларида ушбу сарой-меҳмонхонада жозибадорроғини топиш мушкул. 1792 йилда қурилган қасрда бир кечалик тунаш учун ҳеч бўлмаганда 465 долларнинг баҳридан ўтиш керак бўлади.\nChateau Herálec – Чехия Республикасининг 13 асрда барпо этилган тарихий-меъморчилик ёдгорлиги ҳисобланади. Хоналарининг нархи 205 доллардан бошланади.\nRomantik Parkhotel Wasserburg Anholt – Германиянинг 12 асрда қурилган қасри асал ойи ва никоҳ тўйларини ўтказиш учун жуда ҳам қулайдир. Шу билан бирга, унда тунаш у қадар қиммат эмас. Хона нархлари 191 доллардан бошланади.\nThe Castle Hotel, A Luxury Collection Hotel – таъкидлаш жоизки, бу қасрлар узоқ тарихга эга эмас. Улар 2014 йилда Хитойда барпо қилинган. Аммо, у ерда дам олиш сизга шоҳона ҳаёт ҳиссини туҳфа этишига кафолат берамиз. Хонаси учун бир кечага камида 135 доллар тўлаш етарли.\nHever Castle – Англия қироли Ҳенри VIII нинг иккинчи рафиқаси Анна Болейн истиқомат қилган ва 13-асрга тегишли қаср Англиядаги энг бой тарихга эга обидаларидан биридир. Бу ерда бир кеча тунаш 130 доллардан бошланади.\nParador de Cardona – бу қаср ҳам Испаниянинг ўрта асрларга доир ҳашамдор саройларидан биридир. У эрамизнинг 800-йилларида барпо этилган бўлиб, сизнинг ўша даврга ҳиссий саёҳат қилишингизга ёрдам беради. Барселона шаҳридан бир соатлик автомобиль йўли узоқликдаги қасрда бир кеча камида 118 доллар туради.\nThe Castle Hotel & Spa – ва ниҳоят АҚШда барпо этилган ва Манҳэттен шаҳридан атиги 48 км узоқликда жойлашган The Castle Hotel & Spa 2013 йилда таъмирдан чиққан. Tarrytown шаҳарчасидаги бир асрлик қаср Hudson дарёси узра ажойиб манзарани томоша қилиш имконини беради. Бунинг учун сиз бир кеча 319 долларнинг баҳридан ўтсангиз кифоя.\nХельсинкидаги ғаройиб кутубхона\nДунёдаги энг узун трамвай


Президент: “Олий Мажлис ходимларининг моддий таъминотини яхшилаш бўйича таклифларни кўриб чиқишга тайёрман”\n11:55 / 15.07.2017\nЙиғилишда Ўзбекистон Республикаси Президенти Шавкат Мирзиёев маъруза қилди. Унинг сўзларига кўра, Олий Мажлис олдида турган вазифаларни самарали ҳал этиш ҳақида сўз юритилар экан, албатта, депутатлар, сенаторлар фаолиятини моддий таъминлаш масаласини ёддан чиқармаслик лозим.\n“Бу – ҳаёт ҳақиқати. Бу масала йиллар давомида кўриб чиқилмаган. Бу даврда давлат органлари бошқа ходимларининг моддий таъминоти бир неча марта кўриб чиқилиб, бугунги ҳаёт, замон талабларига мослаштирилди. Нима учун Олий Мажлис палаталари раҳбарлари хорижий амалиётни, республикамиздаги ҳуқуқни қўллаш амалиётини чуқур таҳлил қилиш асосида бу борада таклифлар киритмаган? Давлат раҳбари сифатида мен депутатлар ва сенаторлар ҳамда Олий Мажлис ходимларининг моддий таъминотини яхшилаш бўйича асосли таклифларни кўриб чиқишга тайёрман”, - деди Мирзиёев.


Янги Ўзбекистон демократик ўзгаришлар, кенг имкониятлар ва амалий ишлар мамлакатига айланмоқда — Review.uz\nЎзбекистон Республикаси Президенти Шавкат Мирзиёев “Янги Ўзбекистон” газетаси бош муҳаррири Салим Дониёровга интервью берди.\n"Мен учун Ўзбекистон Республикаси Президенти сифатидаги фаолиятимнинг маъно-мазмунини ташкил этадиган энг улуғ мақсад — халқимизнинг тинч ва осойишта, эркин ва фаровон ҳаёт ҳақидаги орзу-умидларини рўёбга чиқариш йўлида сидқидилдан фидокорона хизмат қилишдан иборатдир", - деди Шавкат Мирзиёев "Янги Ўзбекистон" газетасига берган интервьюсида.\n– Муҳтарам Президент, аввало, газетамиз учун интервью беришга розилик билдирганингиз учун Сизга миннатдорлик изҳор этамиз.\n– Аввало шуни айтиш керакки, ўз юртида озод ва эркин ҳаёт, адолатли жамият барпо этишдек улкан мақсадни ўз олдига қўйган ҳар қандай халқ, ҳар қандай миллат оғир, машаққатли ва мураккаб тараққиёт йўлини босиб ўтади.\n– Мамлакатимизда амалга оширилаётган сиёсий-ҳуқуқий, ижтимоий-иқтисодий, маънавий-маърифий ислоҳотлар жараёнида “Халқ давлат идораларига эмас, давлат идоралари халқимизга хизмат қилиши керак” деган муҳим конституциявий тамойилни жорий этишга устувор аҳамият берилмоқда. Бунинг сабаби нимада?\n– Мен кўп йиллар давлат бошқарувининг энг қуйи бўғинидан бошлаб, ўрта ва энг юқори поғонагача – барча босқичларда масъул лавозимларда ишлаганман, Олий Мажлис депутати ҳам бўлганман. Шунинг учун ҳам эски бошқарув тизимининг барча нуқсон ва камчиликларини, аҳолини қийнаётган дарду муаммоларни қуйи бўғиндан бошлаб, ич-ичидан, бошқалардан кўпроқ биламан, деб тўлиқ ишонч билан айта оламан.\n– Мамлакатимиз тараққиётининг ҳозирги босқичида олдимизда турган энг устувор вазифалар нималардан иборат?\n– Ўтган йил декабрь ойида Олий Мажлисга йўлланган Мурожаатномада бу ҳақда атрофлича тўхталиб ўтган эдим. Шу боис саволингизга қисқача жавоб бермоқчиман.\n– Янги Ўзбекистонни барпо этишда ташқи сиёсатга, дунёдаги олис ва яқин давлатлар билан дўстона ҳамкорлик алоқаларини ривожлантиришга алоҳида аҳамият берилмоқда. Бу борада ички ва ташқи сиёсатнинг ўзаро боғлиқ ва уйғун жиҳатлари нималарда намоён бўлади?\n– Аввало, шуни таъкидлаш керакки, биз мамлакатимиз янгиланиш даврига қадам қўйган биринчи кунлардан бошлаб очиқ, прагматик ва амалий ташқи сиёсат юритиш, дунёдаги барча тараққийпарвар мамлакатлар, айниқса, қўшни давлатлар билан яқин дўстлик ва ҳамкорлик муносабатларини мустаҳкамлашга устувор аҳамият қаратмоқдамиз. Ўзбекистон ўтган даврда ана шу стратегик йўлга доимо содиқ қолиб, ўз шериклари ҳамда халқаро ташкилотлар олдидаги мажбуриятларини тўлиқ бажариб келмоқда.\n– Маълумки, ислоҳотлар самараси кўп жиҳатдан раҳбар кадрлар, айниқса, маҳаллий ҳокимларнинг билим ва тажрибаси, сиёсий савияси ва маданиятига боғлиқ. Шу маънода, Президентнинг жойлардаги вакиллари бўлган ҳокимларнинг иш фаолияти Сизни қониқтирадими?\n– Мен бу ҳақда ўтган йили Олий Мажлисга йўллаган Мурожаатномада ҳам алоҳида тўхталиб ўтган эдим. Нафақат ҳокимлар, балки барча бўғиндаги аксарият катта-кичик раҳбарларда билим ва тажриба, ташкилотчилик салоҳияти, эл-юрт иши учун фидойилик туйғусининг етишмаслиги мени қийнайдиган энг мураккаб масаладир.\n– Сиз давлат раҳбари учун халқ билан тўғридан-тўғри мулоқотда бўлиш ўта муҳим аҳамиятга эга эканини доимо таъкидлаб келасиз. Лекин ҳаётда барча масалалар бўйича халқ билан гаплашиш, унинг фикрини олиш имкони борми? Сиз ана шундай “бўшлиқ”ни тўлдиришга қандай эришасиз?\n– Мен Президент сифатида иш бошлаган биринчи кунларданоқ ўз командамни ҳақиқий ҳолатга мутлақо алоқаси бўлмаган баландпарвоз гаплар ва “чиройли” рақамларни ёқтирмаслигимни айтиб, қаттиқ огоҳлантирганман.\n– Юртимизда аҳоли учун энг долзарб ва ўткир ҳаётий масала бўлган замонавий тураржойлар, жумладан, арзон уй-жойлар қуришга алоҳида эътибор берилмоқда. Бу йўналишдаги ишларнинг кўлами истиқболда қандай бўлади?\n– Мамлакатимизда кейинги йилларда замонавий уй-жойлар қуриш бўйича янги давр бошланди, деб бемалол айтиш мумкин. Бунинг тасдиғини сўнгги тўрт йилда аввалги йилларга нисбатан 4-5 баробар кўп уй-жойлар барпо этилгани, бу йилнинг ўзида 54 минг оилани янги уй-жойлар билан таъминлаш бўйича кенг кўламдаги қурилиш ишлари олиб борилаётгани мисолида яққол кўриш мумкин.\n– Мамлакатимизда ёшларнинг ҳуқуқ ва манфаатларини таъминлаш, уларнинг таълим олиши, меҳнат қилиши, билим ва қобилиятини рўёбга чиқариши учун зарур шароитлар яратилмоқда. Юртимизда 2021 йилнинг “Ёшларни қўллаб-қувватлаш ва аҳоли саломатлигини мустаҳкамлаш йили”, деб эълон қилингани бунинг яна бир амалий ифодаси бўлди. Янги Ўзбекистонни бунёд этиш жараёнида ёшларнинг ўрни ва асосий вазифалари нималардан иборат, деб биласиз?\n– Ёшлар – халқимизнинг асосий таянчи ва суянчи. Кенг кўламли ислоҳотларимизни самарали амалга оширишда улар ҳал қилувчи куч бўлиб майдонга чиқмоқда. Айнан замонавий билим олган, илғор касб-ҳунарларни, инновацион технологияларни, хорижий тилларни пухта эгаллаган ўғил-қизларимиз мамлакатимизни янада тараққий эттиришда етакчи ўрин тутади.\n– Мамлакатимизда кейинги йилларда инсон ҳуқуқ ва эркинликларини таъминлаш борасида эришилаётган ютуқлар ҳақида сўз борганда, хотин-қизларнинг ўқиши, билим олиши, меҳнат қилиши, уларнинг соғлигини сақлаш, истеъдод ва қобилиятини рўёбга чиқариш, оналик ва болаликни ҳимоя қилиш, гендер тенглик бўйича амалга оширилаётган кенг кўламли ишлар биринчи навбатда тилга олинмоқда. Бунинг сабаби нимада?\n– Бунинг сабаби оддий, албатта. Чунки дунёдаги ҳар қандай халқ, давлат ва жамиятнинг тараққиёт ва маданият даражаси аввало уларнинг хотин-қизларга бўлган муносабати билан белгиланади.\n– Юртимизда хонадонларимизнинг файзу фариштаси бўлган кекса авлод вакиллари, муҳтарам фахрийларимизга алоҳида меҳр ва ғамхўрлик кўрсатиб келинмоқда. Бу борадаги амалий ишларнинг келгуси ривожи ҳақида ҳам фикрингизни билмоқчи эдик.\n– Мен ҳар доим бугунги тинч-осойишта, эркин ва фаровон ҳаётимиз ҳақида ўйлаганимда, бундай ёруғ кунларга етиб келишда қанча-қанча авлод вакиллари, ота-боболаримиз тинимсиз меҳнат қилганлари, ўз бошига тушган барча синов ва машаққатларни сабр-матонат билан енгиб ўтганларини чуқур миннатдорлик билан эслайман. Улар ўзлари қийналиб бўлса ҳам бизни шундай тинч ва дориломон кунларга етказганлари – бу ҳеч нарса билан ўлчаб, баҳолаб бўлмайдиган улкан жасорат, фидойилик ва қаҳрамонликдир.\n– Энг улуғ ва энг азиз айём – Мустақиллик байрамимиз арафасида газетамиз саҳифаларида турли касб эгалари бўлган юртдошларимизнинг эзгу тилаклари бериб борилмоқда. Сиз Ватанимиз мустақилликка эришган биринчи кунлардан бошлаб мамлакатимизда янги давлат ва жамият қуриш жараёнларида фаол иштирок этиб келган атоқли раҳбар, бугунги кунда эса Янги Ўзбекистонни барпо этиш концепциясининг ташаббускори ва уни амалга ошириш йўлидан бутун халқимизни дадил олдинга бошлаб бораётган миллий етакчи, Президент сифатида ушбу байрам муносабати билан халқимизга қандай тилаклар билдирган бўлардингиз?\n– Албатта, мамлакатимиз мустақиллигининг 30 йиллиги муносабати билан биз барча соҳа ва тармоқлар бўйича тараққиётимиз якунларини чуқур сарҳисоб қилиб, келгуси режаларимизни янада аниқ белгилаб оламиз. Айниқса, юртимиздаги ҳар бир инсоннинг ҳуқуқ ва эркинликлари ҳамда қонуний манфаатларини таъминлаш, халқимизнинг янада эркин ва фаровон яшашига эришиш биз учун бундан буён ҳам бош мақсад бўлиб қолади.


Омадли одамларнинг 13 қоидаси - Erkak.uz\nОмадли одамларнинг 13 қоидаси\nMuslim Mirzajonov 21.03.2016 20:59 3334 01\nОмадли одамлар ҳеч қандай сеҳр-жоду ишлатмайди. Улар шунчаки тушкунликка асир бўлмайди, улар ўз ҳаётларини назорат қила олади ва эртанга куни бугунгидан кўра яхши бўлиши учун интилади. Улар энг яхши, энг кучли бўлишга интилади, мақсадни аниқ қўйиб, меҳнатдан қочмайди. Муваффақиятларининг асоси ҳам шунда. Мутахассислар омадли инсонларни обдон ўрганиб, уларга хос қуйидаги қоидаларни қайд этишди.\n1. Омадли одамлар ёмон нарса ҳақида ўйлашмайди. Аслида, сизу биз тўқнаш келган ёмон нарсалар ўй-фикрларимиз маҳсули. Улар тез хулоса чиқариш тўғри эмаслигини ҳам яхши билишади. Улар одамлардан шубҳаланишмайди(“Бордию унга ёқмасам, мен ҳақимда нима деб ўйлайди”, деган фикрга бормайди). Балки одамларнинг ишончини қозониш учун бор иқтидорини ишга солади.\n2. Омадли одамлар ҳеч қачон ёлғон гапиришмайди. Сароб саналмиш ёлғонлардан йироқ ва хотиржам яшашга интилишади. Агар инсон позитив бўлса, у одамнинг кўзига тик қараб, гаплашади. Муаммоларини ҳал қилиш учун ўзларини оқлашмайди.\n3. Омадли одамлар хафагарчиликларни юракда узоқ ушламайди. Чунки улар қалбдаги гина-кудурат, хафагарчилик салбий хиссиётларга сабаб бўлишини яхши билишади. Шунинг учун хафагарчиликларни дарров унутишга, воқеанинг моҳиятини англаб, уни эсдан чиқаришни одат қилишади.\n4. Улар майда деталларни доим эсда тутишади. Маълумки, ҳаётдаги унча-мунча майда воқеа-ходисалар осон унутилади. Бироқ омадли инсонлар бундай қилишмайди. Улар ўзининг буюкликка эришишига ҳисса қўшган ҳар қандай яхшиликни қадрлайди, ёдда тутишади. Ва омад ана шундай яхшиликлар йиғиндиси эканини яхши билишади.\n5. Омадли одамлар ўз ишига доим масъулия билан қарашади. Улар ўз бахтининг меъмори ўзлари эканини, ўзлари билан боғлиқ барча нарсаларга ўзлари жавоб бериши шарт эканини яхши билишади. Омадли одамлар ҳеч қачон кечикишмайди, автомобиллар тирбандлигини баҳона қилиб, ўзини оқлашга уринишмайди.\n6. Омадли одамлар учун муаммонинг ўзи йўқ. Улар муаммоларни одамларнинг ўзи чақириб олади, деб ҳисоблашади. Шунинг учун ҳаёт мураккабликлари ҳақида ортиқча бош қотиришмайди. Улар ҳаётдаги турли ғов-тўсиқларни енгиб ўтиг энг яхши нарсаларга эришитиришини яхши билишади. Улар ўз меҳнатлари қадрига етишади ва имкониятларини янада кенгайтиришга интилишади.\n7. Омадли одамлар қийин вазиятларга тез мослашади. Кўпчиликнинг фикрича, ҳаёт барбод бўлган умидлар, омадсизликка учраган ғоялар дайдиб юрадиган синган тақдирларнинг макони. Бироқ омадли одамлар имконсиз нарса йўқлигини, ҳар қандай вазиятда инсон ўзига мос шароитни яратиш мумкинлигини яхши билишади.\n8. Омадли одамлар “ҳеч нарса”дан ҳеч нарса чиқмайди, деб ҳисоблашади. Улар қилинган оғир ва машаққатли меҳнатлари, кун келиб, албатта, мукофотланишини кутиб ўтиришмайди. Улар қатъий ва бир маромдаги интилишлари билан мақсад чўққисини забт этишади. Улар муваффақият ҳақида кўп ўйлашмайди, балки ўйлайдиган вақтларини ҳам меҳнатга сарфлашади.\n9. Омадли одамлар умидсизликка берилмайди, зерикишмайди ҳам. Эслаб қолинг, ижод ва илҳом зерикиш сабабли барбод бўлади. Омадли одамлар эса теварак-атрофдан илҳом олади, руҳланади ва катта иштиёқ билан ўрганади.\n10. Омадли одамлар ўз имкониятини юқори баҳолайди. Улар ўзларини бошқалар билан қиёслаб, солиштириб ўтиришмайди, балки ҳар кимда ҳар турли ўзига хос куч ва қобилият бор, деб ҳисоблашади. Улар қарама-қарши томонга, бошқаларнинг ишига ортиқча аҳамият беришмайди. Бор диққат-эътиборларини ўз ишлари ва ўз режаларига қаратади.\n11. Улар омадсизликлардан ортиқча азоб чекишмайди. Позитив кайфият эгаларига омадсизликлар чикора. Улар муваффақиятсизликдан сабоқ чиқаришади. Кейинги ютуқлар йўлидаги кўмакчи, деб ҳисоблашади.\n12. Омадли одамлар учун ҳаракат айни лаҳзадан бошланади. Улар ўтмишга кўп ҳам қарайверишмайди. Якунланган ишлар ва идеаллар, муваффақиятлар энди фойдасиз эканини яхши билишади. Масалан, сиз бугунги кун спорт билан шуғулланишни бошлаш ёки умуман бошқа ишлар старти учун жуда яхши кун эканини ўйлайсиз. Уларнинг фикрича эса, бирор нарсани бошлаш учун идеал вақт деган тушуча мавжуд эмас. Англаш керакки, айнан ҳозир, айни лаҳза ҳар ишни бошлашнинг энг яхши вақти.\n13. Улар бекорчилар билан вақт ўтказишмайди. Омадли одамлар ўз атрофига позитив руҳият эгаларини, интилувчан инсонларни тўплашга, ана шундайлар билан мулоқот қилишга интилишади. Улар атрофидагиларнинг энг яхши, энг кучли, намунали бўлиши учун кўмак беришади.\nБулар "омадли" деган нисбатга, улкан муваффақиятларга эришган инсонларнинг қоидалари. Эҳтимол, улар орасида ўзингиздаги мавжуд қарашларни ҳам топгандирсиз?! Ҳар ҳолда ўзини омадли сановчи ҳар қандай одамнинг тутумлари бу қоидаларнинг айримлари билан ўхшаш экани табиий ҳол. Қолганларини ўзлаштириш учун эса ҳозир вақтингиз бор. Ахир, омадли одамлар айтишди-ку, "ҳар ишни бошлаш учун энг яхши фурсат - айни лаҳза", деб.\nТеглар: # муваффақият # омад


«Алдамчи» космодром. 2 июнь – Бойқўнғир космодромига асос солинган кун - Daryo\n09:53, 02.06.2020 17657\n«Алдамчи» космодром. 2 июнь – Бойқўнғир космодромига асос солинган кун\nКўпчилик қўшни Қозоғистондаги Бойқўнғир космодроми ҳақида эшитган. Коинотга парвоз қилган биринчи фазогир Юрий Гагарин ҳам, орбитада бўлиб қайтган кучуклар Белка ва Стрелка ҳам, энг биринчи сунъий йўлдош Спутник-1 ҳам айнан Бойқўнғирдан парвозга чиққан. Сайёрамиздаги энг биринчи ва энг фаол космодром бўлмиш Бойқўнғир полигонига асос солинганига 65 йил тўлди. «Дарё» ушбу муҳим объект ҳақидаги қизиқарли фактлар ҳақида маълумот беради.\n50–60 йиллар совуқ уруш «қизиган» вақт бўлиб, сиёсий қутблар нафақат ядровий пойгада, балки космик пойгада ҳам кимўзарга баҳслашишни бошлаб юборган эди. Лекин, қизиғи шундаки, энг аввалбошда Бойқўнғир коинотга парвозларни амалга ошириладиган космодром сифатида эмас, балки қитъалараро баллистик ракеталарни, хусусан, водород бомбасини элтувчи ракеталарни учириш мақсадида режалаштирилган. Шу мақсадда бу объект ўта махфий тарзда қурила бошланган ва ҳатто унинг жойлашган асл номи ҳам, разведкани чалғитиш мақсадида бўлса керак, атайлаб ўзгартирилган.\nГап шундаки, ҳозирги Бойқўнғир космодроми жойлашган Қизилўрда вилоятидаги ҳудуднинг номи асл Тўратом бўлган. Бойқўнғир эса мутлақо бошқа жойда – Қарағанда вилоятида жойлашган қишлоқ номи бўлиб, Қарағандадаги ўша Бойқўнғир қишлоғи яқинида ҳам муҳандислар космодромга ўхшаш иншоотлар қура бошлашган ва гўёки жосусларда ҳақиқий объект шу жойда деган тасаввур уйғотишга интилишган.\nҲақиқий космодром эса бир неча шартларга мувофиқ танланган жойда – чучук сувли серсув дарё яқинида, нисбатан кам аҳоли яшайдиган ва яйдоқ дала текислик ҳудудида ҳамда ракета ва унинг йирик габаритли қисмларини элтиш имконини берадиган темир йўлларга яқин жойда жойлашган бўлиши керак эди. Бу шартларга тўғри келадиган жойлар СССР ҳудудида бир нечта бўлиб, муҳандислар Доғистон, Марий Эл, Астрахан ва Қизилўрда вилояти ҳудудларини кўриб чиққан.\nТўратом ушбу шартларга энг мос жой бўлган: у Тошкент—Москва темир йўли устида бўлиб, Сирдарё ва Орол денгизи ҳавзасидан унча олис бўлмаган жойда, очиқ кенгликлар бағрида жойлашган эди. Боз устига, бу ҳудуднинг СССРдаги бошқа минтақаларга нисбатан экваторга яқинроқлиги туфайли учириладиган ракеталарга қўшимча чизиқли тезлик бериши энг катта афзаллик бўлган (бу вақт ва ёқилғини тежашда улкан аҳамиятга эга). Ҳаммасидан ҳам Тўратом ҳудудида йилига тахминан 300 кун очиқ ҳаво кузатилади ва бу мазкур полигонда об-ҳаво инжиқликларисиз, парвозларни тез-тез амалга ошириш имконини беради.\nЮқоридаги сингари барча омилларни инобатга олиб, 1955 йил 12 февралда айнан шу жойда космодром қуриш ҳақида ҳукумат қарори қабул қилинган. Шу туфайли Бойқўнғирга асос солинган сана бўйича баҳслар ҳануз давом этади. Лекин барча расмий манбаларда космодром тамал тоши айнан 2 июнда қўйилгани қайд этилади. Ўша йилнинг 20 июлида космодромнинг биринчи старт майдончаси қурилиши бошланган ва у ердан илк қитъалараро баллистик ракета 1957 йилнинг 15 майида учирилган. Биринчи синов муваффақиятсиз чиққан. Кейинчалик, 21 август куни ҳарбийлар иккинчи уринишда, қитъалараро баллистик ракетани Бойқўнғирдан учириб, у орқали Камчаткага муваффақиятли равишда ўқ-дори етказишга эришган.\nЎша йилнинг 4 октябрида эса ушбу космодром инсоният тарихидаги энг биринчи сунъий йўлдош – Спутник-1’ни орбитага кузатиб қўйган. Ушбу старт ўта муваффақиятли чиққанидан барча мутахассисларни руҳлантириб юборгани аниқ. Бу пайтларда объект номи ҳамон махфийлик важидан турли чалкашликлар билан, хусусан, «Заря», «Ленинск» каби талқинларда ишлатилар эди. Ҳатто бир муддат объект номи «Тошкент-50» ҳам бўлган! Юқорида айтганимиздек, бу энг биринчи навбатда АҚШ разведкасини чалғитиш мақсадида қилинган ҳийла бўлган.\nБироқ манбаларда қайд этилишича, советлар қанчалик уринишмасин, АҚШнинг Lockhead U2 разведкачи самолёти 1957 йилдаёқ космодромнинг ҳақиқий жойлашувини аниқлаган ва у ҳеч қанақасига Қарағандадаги Бойқўнғир эмас, балки Қизилўрдадаги Тўратом эканини доклад қилган. Шу туфайли ҳатто 90 йилларгача ҳам бўлган АҚШ ҳужжатларида ушбу космодром Tyuratam Missile and Space Complex, қисқача ТТМТR тарзида қайд этилган. Космодромга расмий Бойқўнғир номи берилиши эса фақат 1961 йилда Юрий Гагарин парвозидан кейин содир бўлган.\nҲозирда Бойқўнғир жаҳондаги энг илғор космик старт майдончасидан бири саналади. Ўша илк космик парвоз амалга оширилган 1957 йилдан буён бу жойдан орбитага 1 500 дан ортиқ турли космик кемалар стартга чиққан. Дунё бўйича фақат АҚШнинг Канаверал бурни Бойқўнғирдан кўра кўпроқ ракета учирган холос. Бойқўнғирдан энг кўп старт 1987 йилда амалга оширилган. Ўшанда, 48 та сунъий йўлдош парвозга чиқарилган.\nҲозирда Бойқўнғир – таъбир жоиз бўлса, ўзига хос Халқаро космопортга айланган. Ҳар йили бу космодромдан бир неча марта космик стартлар амалга оширилади. Ҳозирда мазкур космодромда 15 та старт майдончаси мавжуд бўлиб, 9 турдаги ракеталарни учириш мумкин. Россияга қарашли «Союз» учувчили космик кемалари ва «Прогресс» юк кемалари ҳам айнан Бойқўнғирдан парвоз қилади. Ҳудуд ва инфраструктура Қозоғистон ва Россия ўртасидаги келишувларга кўра, ижара шартномаси асосида Россия тарафидан тасарруф қилинади ва сўнгги келишувларда ижара муддати 2050 йилгача белгиланган.\n13:05 Бугун 7531


Ўзбекистон Республикаси Халқ таълими вазирлиги - Умумтаълим мактаби битирувчиларига Халқ таълими вазирининг табриги\nУмумтаълим мактаби битирувчиларига Халқ таълими вазирининг табриги\nҲурматли мактаб битирувчилари!\nҲозирда кўпчилигингиз асосий вақтингизни олий таълим муассасаларига кириш учун тайёргарликка қаратмоқдасиз. Сизлар учун яқинда “Онлине-мактаб” каналларимизда Давлат Тест Маркази билан ҳамкорликда тест топширишга тайёргарлик ва ўзига хос онлайн-репетиторлик сабоқларини бошлаймиз.\nЁшларимизга қўшимча ёрдам сифатида ёзда “онлине-мактаб” каналларида инглиз тилини ўрганиш учун қизиқарли фильмлар ва кўрсатувларни ҳамда онлайн платформалар орқали даромад топишни ўргатишга қаратилган видеодарсларни эфирга бериб бориш устида ишлаяпмиз.\nЭнг асосийси, вақтингизни беҳуда ўтказманг! Вақт — ҳаётингиздаги энг қимматбаҳо ресурс ҳисобланади. Вақтингизни доим ўзингиз, оилангиз ва жамиятга фойда келтириш учун сарф қилинг ҳамда мамлакатимиз нуфузини оширишга ўз ҳиссангизни қўшинг!\nМустақил ҳаётга қадам қўйишни бошлар экансиз, сизнинг келгуси фаолиятингизга муваффақиятлар тилайман!


Паст Дарғомда ноқонуний фаолият олиб бораётган “тадбиркорлар”нинг маҳсулоти олиб қўйилди - zarnews.uz\nПаст Дарғом тумани давлат солиқ инспекцияси ходимлари томонидан ўтказилаётган профилактик тадбирлар натижасида ҳужжатсиз фаолият юритаётган “тадбиркорлар” фаолиятига чек қўйилмоқда.\nТуманнинг Пахтакор маҳалласида якка тартибдаги тадбиркор Б.А. алкоголь ва тамаки маҳсулотлари билан савдо қилиб келган. Бироқ бунинг учун тегишли тартибда лицензия олишни унутган. Назорат тадбирида умумий қиймати 572,5 минг сўмлик алкоголь ва тамаки маҳсулотлари далилий ашё сифатида олиб қўйилди.\nФуқаро Ш.Н. ҳам савдо фаолияти билан шуғулланиб, бунинг учун тегишли тартибда давлат рўйхатидан ўтишни парвойига келтирмаган. Оқибатда “тадбиркор” кўзлаган мақсадига эриша олмади ва унинг сири фош бўлди. Назорат тадбирида сотувдаги умумий қиймати 2 миллион 310 минг сўмлик 2 турдаги ем маҳсулоти далилий ашё сифатида олинди.\nПаст дарғомлик Г.Б. тегишли ҳужжатсиз савдо фаолияти билан шуғулланишдан ўзини тиймади. Тадбирда фуқаронинг ноқонуний хатти-ҳаракати туман давлат солиқ инспекцияси ходимлари назаридан четда қолмади. Унинг савдо дўконидан умумий қиймати 1099,2 минг сўмлик 12 турдаги аёллар кийим-кечаклари далилий ашё сифатида олиб қўйилди.